Dr.Mamta Sharan / kriti sharan: मई 2013\n1857-59' के दौरान हुये भारतीय विद्रोह के प्रमुख केन्द्रों: मेरठ, दिल्ली, कानपुर , लखनऊ, झाँसी, और ग्वालियर को दर्शाता सन 1912 का नक्शा।\nबेगम हजरत महल प्रधान सेनापति, भारत:\n१८५७ का भारतीय विद्रोह, जिसे प्रथम भारतीय स्वतंत्रता संग्राम, सिपाही विद्रोह और भारतीय विद्रोह के नाम से भी जाना जाता है ब्रितानी शासन के विरुद्ध एक सशस्त्र विद्रोह था। यह विद्रोह दो वर्षों तक भारत के विभिन्न क्षेत्रों में चला। इस विद्रोह का आरंभ छावनी क्षेत्रों में छोटी झड़पों तथा आगजनी से हुआ था परन्तु जनवरी मास तक इसने एक बड़ा रुप ले लिया। विद्रोह का अन्त भारत में ईस्ट इंडिया कम्पनी के शासन की समाप्ति के साथ हुआ, और पूरे भारतीय साम्राज्य पर ब्रितानी ताज का प्रत्यक्ष शासन आरंभ हो गया जो अगले ९० वर्षों तक चला।\n5.6 अन्य क्षेत्र\nईस्ट इंडिया कम्पनी ने रॉबर्ट क्लाईव के नेतृत्व में सन 1757 में प्लासी का युद्ध जीता। युद्ध के बाद हुई संधि में अंग्रेजों को बंगाल में कर मुक्त व्यापार का अधिकार मिल गया। सन 1764 में बक्सर का युद्ध जीतने के बाद अंग्रेजों का बंगाल पर पूरी तरह से अधिकार हो गया। इन दो युद्धों में हुई जीत ने अंग्रेजों की ताकत को बहुत बढ़ा दिया, और उनकी सैन्य क्षमता को परम्परागत भारतीय सैन्य क्षमता से श्रेष्ठ सिद्ध कर दिया। कंपनी ने इसके बाद सारे भारत पर अपना प्रभाव फैलाना आरंभ कर दिया।\nसन 1885 में ईस्ट इंडिया कम्पनी ने सिन्ध क्षेत्र पर रक्तरंजित लडाई के बाद अधिकार कर लिया। सन १८३९ में महाराजा रणजीत सिंह की मृत्यु के बाद कमजोर हुए पंजाब पर अंग्रेजों ने अपना हाथ बढा़या और सन 1848 में दूसरा अन्ग्रेज- सिख युद्ध हुआ। सन 1849 में कंपनी का पंजाब पर भी अधिकार हो गया। सन 1853 में आखरी मराठा पेशवा बाजी राव के दत्तक पुत्र नाना साहेब की पदवी छीन ली गयी और उनका वार्षिक खर्चा बंद कर दिया गया।\nकई इतिहासकारों का मानना है कि उस समय के जनमानस में यह धारणा थी कि, अंग्रेज उन्हें जबर्दस्ती या धोखे से ईसाई बनाना चाहते थे। यह पूरी तरह से गलत भी नहीं था, कुछ कंपनी अधिकारी धर्म परिवर्तन के कार्य में जुटे थे। हालांकि कंपनी ने धर्म परिवर्तन को स्वीकृति कभी नहीं दी। कंपनी इस बात से अवगत थी कि धर्म, पारम्परिक भारतीय समाज में विद्रोह का एक कारण बन सकता है। इससे पहले सोलहवीं सदी में भारत तथा जापान से पुर्तगालियों के पतन का एक कारण ये भी था कि उन्होंने जनता पर ईसाई धर्म बलात लादने का प्रयास किया था।\nलॉर्ड डलहौजी की राज्य हड़पने की नाति, डाक्ट्रिन औफ़ लैप्स के अन्तर्गत अनेक राज्य जैसे झाँसी, अवध, सतारा, नागपुर और संबलपुर को अंग्रेजी़ राज्य में मिला लिया गया और इनके उत्तराधिकारी राजा से अंग्रेजी़ राज्य से पेंशन पाने वाले कर्मचारी बन गये। शाही घराने, जमींदार और सेनाओं ने अपने आप को बेरोजगार और अधिकारहीन पाया। ये लोग अंग्रेजों के हाथों अपनी शर्मिंदगी और हार का बदला लेने के लिये तैयार थे। लॉर्ड डलहौजी के शासन के आठ वर्षों में दस लाख वर्गमील क्षेत्र को कंपनी के अधिकार मे ले लिया गया। इसके अतिरिक्त ईस्ट इंडिया कंपनी की बंगाल सेना में बहुत से सिपाही अवध से भर्ती होते थे, वे अवध में होने वाली घटनाओं से अछूते नही रह सके। नागपुर के शाही घराने के आभूषणों की कलकत्ता में बोली लगायी गयी इस घटना को शाही परिवार के प्रति अनादर के रुप में देखा गया।\nभारतीय, कंपनी के कठोर शासन से भी नाराज थे जो कि तेजी से फ़ैल रहा था और पश्चिमी सभ्य्ता का प्रसार कर रहा था। अंग्रेजों ने हिन्दुओं और मु्सलमानों के उस समय माने जाने वाले बहुत से रिवाजो़ को गैरकानूनी घोषित कर दिया जो कि अंग्रेजों द्वारा असमाजिक माने जाते थे। इसमें सती प्रथा पर रोक लगाना शामिल था। यहां ध्यान देने योग्य बात यह् है कि सिखों ने यह बहुत पहले ही बंद कर दिया था और बंगाल के प्रसिद्ध समाज सुधारक राजा राममोहन राय इस प्रथा को बंद करने के पक्ष में प्रचार कर रहे थे। इन कानूनों ने समाज के कुछ पक्षों मुख्यतः बंगाल मे क्रोध उत्पन्न कर दिया। अंग्रेजों ने बाल विवाह प्रथा को समाप्त किया तथा कन्या भ्रूण हत्या पर भी रोक लगायी। अंग्रेजों द्वारा ठगी की समाप्ती भी कि गई परन्तु यह सन्देह अभी भी बना हुआ है कि ठग एक धार्मिक समुदाय था या केवल साधारण डकैतों का समुदाय।\nब्रितानी न्याय व्यवस्था भारतीयों के लिये अन्यायपूर्ण मानी जाती थी। सन १८५३ में ब्रिटेन के प्रधानमन्त्री लौर्ड अब्रेडीन ने प्रशासनिक सेवा को भारतीयों के लिये खोल दिया परन्तु कुछ प्रबुद्ध भारतीयों के हिसाब से यह सुधार पर्याप्त नही था। कंपनी के अधिकारियों को भारतीयों के विरुद्ध न्यायालयों में अनेक अपीलों का अधिकार प्राप्त था। कंपनी भारतीयों पर भारी कर भी लगाती थी जिसे न चुकाने की स्थिति में उनकी संपत्ति अधिग्रहित कर ली जाती थी। कंपनी के आधुनिकीकरण के प्रयासों को पारम्परिक भारतीय समाज में सन्देह की दृष्टि से देखा गया। लोगो ने माना कि रेलवे जो बाम्बे से सर्वप्रथम चला एक दानव है और लोगो पर विपत्ती लायेगा।\nपरन्तु बहुत से इतिहासकारों का यह भी मानना है कि इन सुधारों को बढ़ा चढ़ा कर बताया गया है क्योंकि कंपनी के पास इन सुधारों को लागू करने के साधन नही थे और कलकत्ता से दूर उनका प्रभाव नगन्य था ।\n१८५७ के विद्रोह का एक प्रमुख कारण कंपनी द्वारा भारतीयों का आर्थिक शोषण भी था। कंपनी की नीतियों ने भारत की पारम्परिक अर्थव्यवस्था को पूरी तरह से समाप्त कर दिया था। इन नीतियों के कारण बहुत से किसान, कारीगर, श्रमिक और कलाकार कंगाल हो गये। इनके साथ साथ जमींदारों और बडे किसानों की स्थिति भी बदतर हो गयी। सन १८१३ में कंपनी ने एक तरफा मुक्त व्यापार की नीति अपना ली इसके अन्तर्गत ब्रितानी व्यापारियों को आयात करने की पूरी छूट मिल गयी, परम्परागत तकनीक से बनी हुई भारतीय वस्तुएं इसके सामने टिक नहीं सकी और भारतीय शहरी हस्तशिल्प व्यापार को अकल्पनीय क्षति हुई।\nरेल सेवा के आने के साथ ग्रामीण क्षेत्र के लघु उद्यम भी नष्ट हो गये। रेल सेवा ने ब्रितानी व्यापारियों को दूर दराज के गावों तक पहुंच दे दी। सबसे अधिक क्षति कपडा़ उद्योग (कपास और रेशम) को हुई। इसके साथ लोहा व्यापार, बर्तन, कांच, कागज, धातु, बन्दूक, जहाज और रंगरेजी के उद्योगों को भी बहुत क्षति हुई। १८ वीं और १९ वीं शताब्दी में ब्रिटेन और यूरोप में आयात कर और अनेक रोकों के चलते भारतीय निर्यात समाप्त हो गया। पारम्परिक उद्योगों के नष्ट होने और साथ साथ आधुनिक उद्योगों का विकास न होने की कारण यह स्थिति और भी विषम हो गयी। साधारण जनता के पास खेती के अलावा कोई और साधन नही बचा।\nखेती करने वाले किसानो की हालत भी खराब थी। ब्रितानी शासन के प्रारम्भ में किसानों को जमीदारों की दया पर छोड़ दिया गया, जिन्होने लगान को बहुत बढा़ दिया और बेगार तथा अन्य तरीकों से किसानो का शोषण करना प्रारम्भ कर दिया। कंपनी ने खेती के सुधार पर बहुत कम खर्च किया और अधिकतर लगान कंपनी के खर्चों को पूरा करने मे प्रयोग होता था। फसल के खराब होने की दशा में किसानो को साहूकार अधिक ब्याज पर कर्जा देते थे और अनपढ़ किसानो कई तरीकों से ठगते थे। ब्रितानी कानून व्यवस्था के अन्तर्गत भूमि हस्तांतरण वैध हो जाने के कारण किसानो को अपनी भूमि से भी हाथ धोना पड़ता था।\nसिपाही मूलत: कंपनी की बंगाल सेना मे काम करने वाले भारतीय मूल के सैनिक थे। बम्बई, मद्रास और बंगाल प्रेसीडेन्सी की अपनी अलग सेना और सेनाप्रमुख होता था। इस सेना में ब्रितानी सेना से अधिक सिपाही थे। सन १८५७ में इस सेना मे २,५७,००० सिपाही थे। बम्बई और मद्रास प्रेसीडेन्सी की सेना मे अलग अलग क्षेत्रो के लोग होने की कारण ये सेनाएं विभिन्नता से पूर्ण थी और इनमे किसी एक क्षेत्र के लोगो का प्रभुत्व नही था। परन्तु बंगाल प्रेसीडेन्सी की सेना मे भर्ती होने वाले सैनिक मुख्यत: अवध और गन्गा के मैदानी इलाको के भूमिहार ब्राह्मण और राजपूत थे। कंपनी के प्रारम्भिक वर्षों में बंगाल सेना में जातिगत विशेषाधिकारों और रीतिरिवाजों को महत्व दिया जाता था परन्तु सन १८४० के बाद कलकत्ता में आधुनिकता पसन्द सरकार आने के बाद सिपाहियों में अपनी जाति खोने की आशंका व्याप्त हो गयी । सेना में सिपाहियों को जाति और धर्म से सम्बन्धित चिन्ह पहनने से मना कर दिया गया। सन १८५६ मे एक आदेश के अन्तर्गत सभी नये भर्ती सिपाहियों को विदेश मे कुछ समय के लिये काम करना अनिवार्य कर दिया गया। सिपाही धीरे-धीरे सेना के जीवन के विभिन्न पहलुओं से असन्तुष्ट हो चुके थे। सेना का वेतन कम था और अवध और पंजाब जीतने के बाद सिपाहियों का भत्ता भी समाप्त कर दिया गया था। एनफ़ील्ड बंदूक के बारे में फ़ैली अफवाहों ने सिपाहियों की आशन्का को और बढा़ दिया कि कंपनी उनकी धर्म और जाति परिवर्तन करना चाहती है।\nविद्रोह का प्रारम्भ एक बंदूक की वजह से हुआ। सिपाहियों को पैटऱ्न १८५३ एनफ़ील्ड बंदूक दी गयीं जो कि ०.५७७ कैलीबर की बंदूक थी तथा पुरानी और कई दशकों से उपयोग मे लायी जा रही ब्राउन बैस के मुकाबले मे शक्तिशाली और अचूक थी। नयी बंदूक मे गोली दागने की आधुनिक प्रणाली (प्रिकशन कैप) का प्रयोग किया गया था परन्तु बंदूक में गोली भरने की प्रक्रिया पुरानी थी। नयी एनफ़ील्ड बंदूक भरने के लिये कारतूस को दांतों से काट कर खोलना पडता था और उसमे भरे हुए बारुद को बंदूक की नली में भर कर कारतूस को डालना पडता था। कारतूस का बाहरी आवरण मे चर्बी होती थी जो कि उसे पानी की सीलन से बचाती थी।\nसिपाहियों के बीच अफ़वाह फ़ैल चुकी थी कि कारतूस मे लगी हुई चर्बी सुअर और गाय के मांस से बनायी जाती है। यह हिन्दू और मुसलमान सिपाहियों दोनो की धार्मिक भावनाओं के विरुद्ध था। ब्रितानी अफ़सरों ने इसे अफ़वाह बताया और सुझाव दिया कि सिपाही नये कारतूस बनाये जिसमे बकरे या मधुमक्क्खी की चर्बी प्रयोग की जाये। इस सुझाव ने सिपाहियों के बीच फ़ैली इस अफ़वाह को और पुख्ता कर दिया। दूसरा सुझाव यह दिया गया कि सिपाही कारतूस को दांतों से काटने की बजाय हाथों से खोलें। परंतु सिपाहियों ने इसे ये कहते हुए अस्विकार कर दिया कि वे कभी भी नयी कवायद को भूल सकते हैं और दांतों से कारतूस को काट सकते हैं।\nऐक और अफ़वाह जो कि उस समय फ़ैली हुई थी, कंपनी का राज्य सन १७५७ मे प्लासी का युद्ध से प्रारम्भ हुआ था और सन १८५७ में १०० वर्षों बाद समाप्त हो जायेगा। चपातियां और कमल के फ़ूल भारत के अनेक भागों में वितरित होने लगे। ये आने वाले विद्रोह के लक्ष्ण थे।\nविद्रोह प्रारम्भ होने के कई महीनो पहले से तनाव का वातावरण बन गया था और कई विद्रोहजनक घटनायें घटीं। २४ जनवरी १८५७ को कलकत्ता के निकट आगजनी की कयी घटनायें हुई। २६ फ़रवरी १८५७ को १९ वीं बंगाल नेटिव इनफ़ैन्ट्री ने नये कारतूसों को प्रयोग करने से मना कर दिया। रेजीमेण्ट् के अफ़सरों ने तोपखाने और घुडसवार दस्ते के साथ इसका विरोध किया पर बाद में सिपाहियों की मांग मान ली।\nमंगल पाण्डेय ३४ वीं बंगाल नेटिव इनफ़ैन्ट्री मे एक सिपाही थे। २९ मार्च, १८५७ को बैरकपुर परेड मैदान कलकत्ता के निकट मंगल पाण्डेय ने रेजीमेण्ट के अफ़सर लेफ़्टीनेण्ट बाग पर हमला कर के उसे घायल कर दिया। जनरल जान हेएरसेये के अनुसार मंगल पाण्डेय किसी प्रकार के धार्मिक पागलपन मे थे जनरल ने जमादार ईश्वरी प्रसाद को मंगल पांडेय को गिरफ़्तार करने का आदेश दिया पर ज़मीदार ने मना कर दिया। सिवाय एक सिपाही शेख पलटु को छोड़ कर सारी रेजीमेण्ट ने मंगल पाण्डेय को गिरफ़्तार करने से मना कर दिया। मंगल पाण्डेय ने अपने साथीयों को खुलेआम विद्रोह करने के लिये कहा पर किसी के ना मानने पर उन्होने अपनी बंदूक से अपनी प्राण लेने का प्रयास करी। परन्तु वे इस प्रयास में केवल घायल हुये। ६ अप्रैल, १८५७ को मंगल पाण्डेय का कोर्ट मार्शल कर दिया गया और ८ अप्रैल को फ़ांसी दे दी गयी।\nअन्य रेजीमेण्ट के सिपाहियों को यह दंड बहुत ही कठोर लगा। कई ईतिहासकारों के अनुसार रेजीमेण्ट को समाप्त करने और सिपाहियों को बाहर निकालने ने विद्रोह के प्रारम्भ होने मे एक महत्वपूर्ण भूमिका निभायी, असंतुष्ट सिपाही बदला लेने की इच्छा के साथ अवध लौटे और विद्रोह ने उने यह अवसर दे दिया।\nअप्रैल के महीने में आगरा, इलाहाबाद और अंबाला शहरों मे भी आगजनी की घटनायें हुयीं।\nमेरठ एक दूसरा बडा सैनिक अड्डा था जहां २,३५७ भारतीय, २,०३८ ब्रितानी सिपाही, १२ ब्रितानी सिपाहियों द्वारा सन्चालित तोपें उपस्थित थीं। बंगाल सेना में असन्तोष की बात सभी लोग उस समय भलीभान्ती जानते थे, फ़िर भी २४ अप्रैल को ३ बंगाल लाइट कैवलरी (घुडसवार दस्ता) के सेनानायक लैफ़्टिनेण्ट-कर्नल जार्ज कार्मिशैल स्मिथ ने अपने ९० सिपाहियों को परेड़ करने और गोलाबारी का अभ्यास करने को कहा। पांच को छोड़ कर सभी सिपाहियों ने परेड करने और कारतूस लेने से मना कर दिया। ९ मई को ८५ सिपाहियों का सैनिक अदालत द्वारा कोर्ट मार्शल कर दिया गया, अधिकतर सिपाहियों को १० वर्ष के कठोर कारावास का दंड सुनाया गया। ११ सिपाही जिनकी आयु कुछ कम थी उन्हें ५ वर्ष का दंड सुनाया हया। बंदी सिपाहियों को बेडि़यों में बाँधकर और वर्दी उतार कर सेना के सामने परेड़ कराई गयी। इसके लिये बंदी सिपाहियों ने अपने साथी सैनिकों को समर्थन न करने के लिये भी दोषी ठहराया। सबसे ज्यदा योगदान कोतवाल धन सिन्ह गुर्जर का था यहा कमान उनके हाथ मे रही|\nअगला दिन रविवार का था, इस दिन अधिकतर ईसाई आराम और पूजा करते थे। कुछ भारतीय सिपाहियों ने ब्रितानी अफ़सरों को, बंदी सिपाहियों को जबरन छुड़ाने की योजना का समाचार दिया, परंतु बडे अधिकारियों ने इस पर कोइ ध्यान नही दिया। मेरठ शहर में भी अशान्ति फ़ैली हुयी थी। बाज़ार मे कई विरोध प्रदर्शन हुए थे और आगजनी की घटनायें हुयी थी। शाम को बहुत से यूरोपिय अधिकारी चर्च जाने को तैयार हो रहे थे, जबकि बहुत से यूरोपिय सैनिक छुट्टी पर थे और मेरठ के बाज़ार या कैंटीन गये हुए थे। भारतीय सिपाहियों ने ३ बंगाल लाइट कैवलरी के नेत्रत्व में विद्रोह कर दिया। कनिष्ठ अधिकारियों ने विद्रोह को दबाने का प्रयास किया पर वे सिपाहियों द्वारा मारे गये। यूरोपिय अधिकारीयों और असैनिकों के घरों पर भी हमला हुआ, और ४ असैनिक, ८ महिलायें और ८ बच्चे मारे गये। छुट्टी पर गये सिपाहियों ने बाज़ार में भीड पर भी हमला किया। सिपाहियों ने अपने ८५ बन्दी साथियों और ८०० अन्य बंदियों को भी छुडा लिया।\nवरिष्ठ कंपनी अधिकारी, मुख्य्त: मेजर-जनरल हेविट्ट जो कि सेना के प्रमुख थे और ७० वर्ष के थे प्रतिक्रिया में धीमें रहे। ब्रितानी सैनिक (६० राईफ़लों और यूरोपिय सैनिकों द्वारा संचालित बंगाल तोपखाना ) आगे बड़े परंतु उन्हें विद्रोही सिपाहियों से लडने का कोई आदेश नही मिला और वे केवल अपने मुख्यालय और तोपखाने की सुरक्षा ही कर सके। ११ मई की सुबह को जब वे लड़ने को तैयार हुए तब तक विद्रोही सिपाही दिल्ली की ओर जा चुके थे।\nदिल्ली के पास ही बंगाल नेटिव ईन्फ़ैंट्री की तीन बटालियन उपस्थित थी, बटालियन के कुछ दस्ते तुरन्त ही विद्रोहियों के साथ मिल गये और बाकियों ने विद्रोहियो पर वार करने से मना कर दिया। दोपहर मे नगर में एक भयानक धमाका सुनायी पडा। नगर में बने हुए शस्त्रागार को बचाने में तैनात ९ ब्रितानी अधिकारियों ने विद्रोही सिपाहियों और अपनी ही सुरक्षा में लगे सिपाहियों पर गोलीबारी की। परंतु असफ़ल होने पर उन्होने शस्त्रागार को उडा दिया। ९ में से ६ अधिकारी बच गये पर उस धमाके से उस सड़क पर रहने वाले कई लोगो की मृत्यु हो गयी। दिल्ली में हो रही इन घटनाओं का समाचार सुन कर नगर के बाहर तैनात सिपाहियों ने भी खुला विद्रोह कर दिया।\nभाग रहे यूरोपिय अधिकारी और असैनिक उत्तरी दिल्ली के निकट फ़्लैग स्टाफ़ बुर्ज के पास एकत्रित हुए। यहां बहुत से तार संचालक ब्रितानी मुख्यालय को हो रही घटनाओं का समाचार दे रहे थे। जब ये स्पष्ट हो गया कि कोई सहायता नही मिलेगी तो वे करनाल की ओर बढे़। रास्ते में कुछ लोगो की सहायता ग्रामीणों ने की और कुछ यूरोपियों को लूटा औरा मारा भी गया।\nदिल्ली में हुयी घटनाओं का समाचार तेजी से फ़ैला और इसने विभिन्न जिलों में सिपाहियों के बीच असन्तोष को और फ़ैला दिया। इन में बहुत सी घटनाओं का कारण ब्रितानी अधिकारियों का व्यवहार था जिसने अव्यवस्था को फ़ैलाया। दिल्ली पर हुए अधिकार की बात तार से जानने के बाद बहुत से कंपनी अधिकारी शीघ्रता में अपने परिवार और नौकरों के साथ सुरक्षित स्थानों पर चले गये। दिल्ली से १६० कि.मी. दूर आगरा में लगभग ६००० असैनिक किले पर इकठ्ठा हो गये। जिस शीघ्रता में असैनिक अपना पद छोड कर भागे उससे विद्रोही सैनिकों उन क्षेत्रों को बहुत बल मिला। यद्यपि बाकी अधिकारी अपने पदों पर तैनात थे पर इतने कम लोगों के कारण किसी प्रकार की व्यवस्था बनाना असम्भव था। बहुत से अधिकारी विद्रोहियों और अपराधियों द्वारा मारे गये।\nमौलाना फ़ज़ल-ए-हक़ खैराबादी और अहमदुल्लाह शाह जैसे मुस्लिम नेताओं द्वारा जिहाद  का आह्वान किया गया। इसका विशेषरुप से मुसलिम कारीगरों द्वारा समर्थन किया गया। इस के कारण अधिकारीयों को लगा कि विद्रोह के मुखिया मुसलिमों के बीच हैं। अवध में सुन्नी मुसलिमों ने इस जिहाद का अधिक समर्थन नहीं किया क्योंकि वो इसे मुख्य रूप से शिया आन्दोलन के रूप में देखते थे। कुछ मुस्लिम नेता जैसे आगा खान ने इस विद्रोह का विरोध किया जिसके लिये ब्रितानी सरकार ने उनका सम्मान भी किया। मुजफ़्फ़र नगर जिले के पास स्थित थाना नगर में सुन्नियों ने हाजी इमादुल्लाह को अपना अमीर घोषित कर दिया। मई १८५७ में हाजी इमादुल्लाह की सेना और ब्रितानी सैनिकों के बीच शामली की लड़ाई हुयी।\nपंजाब और उत्तरी-पश्चिमी प्रोविंस (नौर्थ-वेस्ट प्रोविंस) से सिख और पठान सिपाहियों ने ब्रितानी शासन का समर्थन किया और दिल्ली पर अधिकार करने में सहायता की।  कई इतिहासकारों का ये मत है कि सिख सिपाही आठ वर्ष पहले हुई हार का बदला लेना चाहते थे जिसमें बंगाल और मराठा सिपाहियों ने ब्रितानी सैनिकों की सहायता की थी।\n१ अप्रेल १८५८ को बंगाल सेना में कंपनी के वफ़ादार भारतीय सैनिकों की संख्या ८०,०५३ थी। ईसमें बहुत संख्या में वो सैनिक थे जिनको विद्रोह के बाद भारी मात्रा में पंजाब और उत्तरी-पश्चिमी प्रोविंस (नौर्थ-वेस्ट प्रोविंस) से सेना मे भरती किया गया था।\nबम्बई सेना (बांबे आर्मी) की २९ रेजिमेण्ट में से ३ रेजिमेण्ट ने विद्रोह किया और मद्रास सेना की किसी रेजिमेण्ट ने विद्रोह नही किया यद्यपि ५२ रेजिमेण्ट के कुछ सैनिकों ने बंगाल में काम कर्ने से मना कर दिया। कुछ क्षेत्रों को छोड कर अधिकतर दक्षिण भारत शान्त रहा। अधिकतर राज्यों ने इस विद्रोह मे भाग नही लिया क्योंकी इस क्षेत्र का अधिकतर भाग निज़ाम और मैसूर रजवाडे द्वारा शासित था और वो ब्रितानी शासन के अन्तर्गत नहीं आते थे।\nबंगाल इस पूरी अवधि के दौरान शांत रहा। विद्रोही सैनिकों ने कंपनी की सेना को महत्वपूर्ण रुप से पीछे धकेल दिया और हरियाणा, बिहार, मध्य भारत और उत्तर भारत में महत्वपूर्ण शहरों पर कब्जा कर लिया। जब कंपनी की सेना ने संगठित हो कर वापस हमला किया तो केन्द्रिय कमान एवं नियंत्रण के अभाव में विद्रोही सैनिक मुकाबला कर्ने में अक्षम हो गये। अधिकतर लडायियों में सैनिकों को निर्देश के लिये राजाओं और रजवाडों की तरफ़ देखना पडा। यद्यपि ईनमे से कई स्वाभाविक नेता साबित हुए पर बहुत से स्वार्थी और अयोग्य साबित हुए।\n"Capture of the King of Delhi by Captain Hodson"\n"Attack of the Mutineers on the Redan Battery at Lucknow, July 30th, 1857,\nबेगम हज़रत महल and her son birjis qadir\nमेरठ में घटनाओं के बाद बहुत जल्द, अवध (अवध के रूप में भी जाना जाता है, आधुनिक दिन उत्तर प्रदेश में), जो बमुश्किल एक साल पहले कब्जा कर लिया था की राज्य में विद्रोह भड़क उठी. लखनऊ में ब्रिटिश आयुक्त निवासी सर हेनरी लॉरेंस, रेजीडेंसी परिसर के अंदर अपनी स्थिति मज़बूत करने के लिए पर्याप्त समय था. कंपनी बलों वफादार सिपाही सहित कुछ 1700 पुरुषों, गिने. 'विद्रोहियों के हमले असफल रहे थे, और इसलिए वे परिसर में तोपखाने और बंदूक आग की बौछार शुरू कर दिया. लॉरेंस पहली हताहतों की थी. विद्रोहियों ने विस्फोटकों से दीवारों को भंग करने और उन्हें भूमिगत सुरंगों कि भूमिगत करीबी मुकाबला करने के लिए नेतृत्व के माध्यम से बाईपास की कोशिश की. घेराबंदी के 90 दिनों के बाद, कंपनी बलों की संख्या 300 वफादार सिपाहियों, 350 ब्रिटिश सैनिकों और 550 गैर - लड़ाकों के लिए कम हो गई थी.\n25 सितंबर Cawnpore से सर हेनरी हैवलॉक के आदेश के तहत राहत स्तंभ और सर जेम्स Outram (जो सिद्धांत में अपने बेहतर था) के साथ एक संक्षिप्त अभियान में जो संख्यानुसार छोटे स्तंभ एक श्रृंखला में विद्रोही सेनाओं को हराया में अपनी तरह से लखनऊ लड़े तेजी से बड़ी लड़ाई की. यह लखनऊ के पहले राहत के रूप में जाना बन गया है, के रूप में इस बल को मजबूत करने के लिए घेराबंदी को तोड़ने के लिए या खुद को मुक्त कर देना पर्याप्त नहीं था, और इतना करने के लिए चौकी में शामिल होने के लिए मजबूर किया गया था. अक्तूबर में एक और बड़ा है, के तहत सेना के नए कमांडर इन चीफ, सर कॉलिन कैम्पबेल, अंत में चौकी को राहत देने में सक्षम था और 18 नवंबर को, वे शहर के भीतर बचाव एन्क्लेव खाली, महिलाओं और बच्चों को पहले छोड़ने. वे तो Cawnpore, जहां वे Tantya टोपे द्वारा एक प्रयास Cawnpore की दूसरी लड़ाई में शहर हटा देना पराजित करने के लिए एक व्यवस्थित वापसी का आयोजन किया.\nkhan bahadur मेरत मे १०मई १८५७ को -२१ दिन पहले- क्रान्ति का बिगुल बज गया | बरेली मे तब ८ न०देशी सवार, १८ और ६८ न० की पैदल सेना थी | इस सेना ने ३१ मई को विद्रोह किया |यह रविवार क दिन था |सुबह दस बजे एक तोप दगी| यह क्रान्तिक सन्केत था | सेना बैरको से बाहर निकल आई|\nज़मीदार कुंवर सिह की भुमिका।\nदिल्ली में हुंमायू के मकबरे से बहादुर शाह ज़फर को अंग्रेजो द्वारा गिरफ्तार कर लिया गया।\nअब सारे समाचारपत्रों में भी अंग्रेजो के विरुद्ध युद्ध आरंभ हो गया था। उनके विरोध मे बहुत कुछ छापा जा रहा था।\nगांगा पारकर अवध में\nOn 27 June 1857, Europeans who had been promised safe passage from Wheeler's entrenchment arrived at the Sati Chaura Ghat (jetty) to take the boat out when Nana Sahib's army ambushed them and killed many\nthumb|The hanging of two participants in the Indian Rebellion of 1857.\nक्रान्ति १८५७ (१८५७ की क्रान्ति को समर्पित जालस्थल)\n1857 की क्रांति का महत्व (भारतीय पक्ष)\nप्रश्नोत्तर रूप में सन् १८५७ का स्वातंत्र्य समर\nगदर का गुमनाम नायक\n१८५७ का स्वातंत्र्य समर (गूगल पुस्तक ; लेखक - विनायक दामोदर सावरकर)\nबस्ती में 1857 से पहले ही सुलग उठी थी आजादी की मशाल\nनेशनल बुक ट्रस्ट, इंडिया द्वारा प्रकाशित 1857 का संग्राम (मूल मराठी लेखक- वि.स. वांळिबे , हिंदी अनुवाद - वि.प्र. कांबळे)\nस्मृति स्वाधीनता संग्राम की . . . (उत्तरापथ)\nअन्तिम परिवर्तन 18:46, 8 मार्च 2013।\nप्रस्तुतकर्ता ASBAbalnews.blogsport.com पर 12:38 am कोई टिप्पणी नहीं:


क्या स्मॉलविले रद्द हो गया?\nफनटाइम फ्रेडी पर्पल है या पिंक?\nनील ने पीपल के लिए लिखे एक लेख के अनुसार, स्काईलार को विल्म्स ट्यूमर का पता चला था, जो बच्चों को प्रभावित करने वाला एक किडनी कैंसर है। छह ऑपरेशन, कीमोथेरेपी और विकिरण के बाद, 15 अगस्त, 1995 को उनकी मृत्यु हो गई।5सितंबर, 2019\n55 साल पुराना है\nदूसरा, स्काईलार नील का क्या हुआ?\nनील ने पीपल के लिए लिखे एक लेख के अनुसार, स्काईलार को विल्म्स ट्यूमर का पता चला था, जो बच्चों को प्रभावित करने वाला किडनी कैंसर है। छह ऑपरेशन, कीमोथेरेपी और विकिरण के बाद, 15 अगस्त, 1995 को उनकी मृत्यु हो गई। ... उनके 1995 के एकल एल्बम, नक्काशीदार पत्थर में "स्काईलार्स सॉन्ग" है, जिसे उन्होंने अपनी बेटी के मरने से पहले लिखा था।5सितंबर, 2019\nइसके बाद, स्काईलार नील को कैंसर कैसे हुआ?\nयह दावा करते हुए कि 1995 में कैंसर से उनकी बेटी की मौत सांता सुसाना फील्ड लेबोरेटरी के पास स्थित उनके पूर्व घर के पास मिट्टी और भूजल में रेडियोधर्मी सामग्री के कारण हुई थी। विंस नील और उनकी पूर्व पत्नी, शारिस ने 1991 में चैट्सवर्थ में एक घर खरीदा, जो बोइंग के रॉकेटडेन डिवीजन से कुछ मील पूर्व में है। 18 अगस्त 1999\nइसी तरह, विंस नील की कीमत कितनी है?\nविंस नील नेट वर्थ: विंस नील एक अमेरिकी रॉक स्टार हैं जिनकी कुल संपत्ति $ 50 मिलियन है। विंस नील को मॉटली क्रु के प्रमुख और मुख्य गायक के रूप में जाना जाता है, हालांकि उन्होंने एक एकल कलाकार के रूप में भी काफी सफलता का अनुभव किया है।\nसबसे अमीर मोटले क्रे सदस्य कौन है?\nविन्स नील को कौन सी बीमारी है?\nक्या मोटली क्र्यू में किसी की मृत्यु हुई?\nस्काईलार नील की मृत्यु कब हुई थी?\nक्या मोटली क्रू अभी भी दोस्त है?\nक्या विंस नील ने एक बच्चे को खो दिया?\nक्या मोटली क्र्यू अभी भी शांत हैं?\nटॉमी ली वॉर्थ कितना है?\nमोटले क्रु का मालिक कौन है?\nविंस नील की बेटी को किस तरह का कैंसर था?\nटॉमी ली कितना बनाती है?\nडुप्यूट्रिएन का अनुबंध\nनेटफ्लिक्स ने पिछले हफ्ते मोत्ले क्रू की बायोपिक द डर्ट को रिलीज़ किया, जो 80 के दशक के हेयर मेटल बैंड की नाटकीय और विवादास्पद कहानी बताती है। संगीत फिल्म में विशेष रूप से कवर की गई एक कहानी निकोलस डिंगले की दुखद मौत है, जिनकी मृत्यु मोत्ले क्रू के प्रमुख गायक विंस नील के साथ एक कार दुर्घटना में हुई थी। मार्च 30, 2019\nअगस्त 15, 1995\nबासिस्ट निक्की सिक्सक्स के अनुसार, दुश्मनी यहीं नहीं रुकती - न केवल आखिरी शो के आने तक वे एक साथ सड़क पर रहने से नफरत करते थे, वे अब दोस्त भी नहीं हैं, एक में होने के हिस्से पर प्रकाश डालते हैं बैंड जिसके बारे में कोई भी वास्तव में बात नहीं करना चाहता।\n15 अगस्त, 1995 को नील और रुडेल की बेटी स्काईलर नील की4साल की उम्र में कैंसर से मृत्यु हो गई।\nमोटले क्रू के बाकी लोग भी शांत हो गए जब उनके प्रबंधकों ने उनके स्वास्थ्य के डर से एक यूरोपीय दौरे को रद्द कर दिया। १९८९ में, मोटली क्रू ने अपना सबसे सफल एल्बम, डॉ. फीलगुड जारी किया। सिक्सएक्स का कहना है कि उसने अपने निकट-मृत्यु के अनुभव के बाद से हेरोइन का उपयोग नहीं किया है, लेकिन वह अभी भी नशे की लत से जूझ रहा है। 1989 मार्च 22\nटॉमी ली नेट वर्थ: टॉमी ली एक अमेरिकी ड्रमर और संगीतकार हैं जिनकी कुल संपत्ति $ 70 मिलियन डॉलर है। टॉमी ली को मोतेली क्रु के लिए सबसे व्यापक रूप से एक संस्थापक सदस्य और ड्रमर के रूप में जाना जाता है।\nनील ने पीपल के लिए लिखे एक लेख के अनुसार, स्काईलार को विल्म्स ट्यूमर का पता चला था, जो बच्चों को प्रभावित करने वाला एक किडनी कैंसर है। छह ऑपरेशन, कीमोथेरेपी और विकिरण के बाद, 15 अगस्त, 1995 को उनकी मृत्यु हो गई। 34 वर्षीय हेवी मेटल गायिका ने लिखा, "यह परीक्षा ऐसी चीज है जिससे किसी भी माता-पिता को नहीं गुजरना चाहिए।"5सितंबर, 2019\nअंतिम अपडेट:3दिन पहले - लेखक:5- योगदानकर्ता: 5\nपिछले आलेख क्या ली मिशेल का जोनाथन ग्रॉफ पर क्रश था?\nअगला लेख लबादा और खंजर से टायरोन कितना पुराना है?\nचमथ की प्रेमिका कौन है?\nअक्टूबर 15, 2021, 3: 18 AM


साइड मिरर: मार्च 2008\nPosted On 11:55 pm by विनीत कुमार | 11 comments\nकल तक आपने पढ़ा कि हिन्दी मीडिया में काम करने के लिए आपकी अंग्रेजी दुरुस्त हो। टाइम और गार्जियन की खबरों के प्रति समझ बनाने के लिए नहीं बल्कि अंग्रेजी से हिन्दी में ऐसा अनुवाद करने के लिए कि लगे आप खुद गए थे, अंडमान में स्टोरी कवर करने के लिए, अब आगे पढ़िए-\nमुगलसराय एक ऐसी जगह है जहां से आपको कहीं की भी बस, ट्रेन पकड़नी हो, जर्नी ब्रेकअप करनी हो, तफरी के लिए बनारस जाना हो या फिर थकान मिटाने के लिए यहां सुस्ताना हो...इन सब कामों के लिए भारतीय रेल के पास इससे बेहतर कोई स्टेशन नहीं है। यहां इस बात से कोई मतलब नहीं है कि आपने पहले से टिकट लिया है या नहीं, रिजर्वेशन कराया है या नहीं। यहां सबकुछ आपके मूड पर डिपेंड करता है। गाड़ी में बैठ जाओ, समय के साथ सब मैनेज हो जाएगा। क्या हिन्दी मीडिया के साथ भी कुछ ऐसा ही है।\nकोई सा भी कोर्स करो, कभी भी मन करे, कोई भी बैग्ग्राउंड है यहां आप आ सकते हो। ये तो अब हो गया है कि कहीं से आपको मीडिया में सालभर का डिप्लोमा या ऐसे ही किसी कोर्स कोर्स का सर्टिफिकेट आपके पास होनी चाहिए। और इसके लिए दुनिया भर के संस्थान पहले से तैयार बैठे हैं।...अजी इंस्टीच्यूट तो ऐसे भरे पड़े हैं जो परीक्षा के समय दरवाजा सटा देंगे और कहेंगे लिखो...मगर हल्ला मत करो और जब लगेगा कि वो गलत करवा रहें हैं तो आपसे साफ कहेंगे, भाई मीडिया में परिक्षा कोई बड़ी चीज नहीं है, असल चीज तो है कि आप चैनल या अखबारों में जाकर कैसा परफार्म करते हो, आपकी स्क्रिप्ट कैसी है, ये अलग बात है कि सालभर के कोर्स में आपसे एक दिन भी स्क्रिप्ट पर काम नहीं करवाया जाएगा। कईयों के तो मामू या चाचू पहले से ही मीडिया में जड़ जमाए हुए हैं और उन्हें गेट पास के रुप में एक डिग्री चाहिए बस। दो-तीन बंदों को पता चला कि मैं झारखंड से हूं तो सीधे मेरे पास आए और कहा कि- सुना है झारखंड में दस हजार रुपये में सर्टिफिकेट मिल जाता है, आप कुछ कीजिए। कोर्स तो आप भी कर ही रहे हैं, वैसा कुछ जुगाड़ बन गया तो आपको भी कहीं न कहीं सेट करा देंगे।....उपरी स्तर पर वो कुछ कोशिश करते भी नजर आएंगे। एकाध बार मामू से मिलवाया भी। हिन्दी मीडिया में काम करनेवालों की अकड़ का एक और नमूना देखिए- मिलते ही आपसे पूछेंगे कि तुम्हारी अंग्रेजी कैसी है, काम कर लोगे अंग्रेजी में। साहब जिस समय बंदा मीडिया का कोर्स कर रहा होता है अगर उसे पता चल जाए कि फलां काम सीखने से नौकरी मिल जाएगी तो अंग्रेजी क्या फ्रेंच भी सीख लेगा। मामू को पता है कि हिन्दी से एमए है, बैग्ग्राउंड सेंट बोरिस का ही रहा होगा। गरीब राज्य के बच्चे बचपन में जूट या बोरी बिछाकर पढ़ते हैं, दिल्ली में आकर उनकी इज्जत बनी रहे इसलिए मैं सेंट बोरिस लिखता हूं। सो कहेंगे कि दि टाइम्स में एक पोस्ट तो है जो रिक्र्यूटमेंट देखती है, मेरी क्लासमेट भी है। अगर अंग्रेजी बहुत अच्छी है तो आगे बात करते हैं। आप स्वाभाविक तौर पर पिछड़ जाएंगे। लेकिन मैं तो यहां भी जड़ जमाने के चक्कर में रहता। सीधे कहता-मामू आप बात कीजिए, बाकी हम सब देख लेंगे। बाद में मामू खबर भिजवाते कि बोलने का थोड़ा ठीक-ठीक अभ्यास करे, पता नहीं कब इंटरव्यू के लिए निकलना पड़े। उन्हें ये भी पता होता कि अपने तरफ का है तो जरुर घोड़ा को घोरा और श को स बोलता होगा।...साइड से लड़के को समझा देते, थोड़ी दूरी ही बनाए रखना इससे। है तो झारखंड से लेकिन दो साल से डीयू में है, पॉलिटिक्स में माहिर होगा। अपने तो सेट हो जाएगा और तुम बिना सर्टिफिकेट के लटक जाओगे। इधर जब मैं मामाडी की कुंडली पता करता तो इग्नू से बीए हैं, सिविल में जाना चाहते थे लेकिन भ्रष्टाचार के मारे गए ही नहीं, कुछ हटकर करना चाहते थे।\nमीडिया में हर कोई आता भी इसलिए ही है कि वो कुछ हटकर करना चाहता है। क्योंकि दुनिया में कुछ भी हटकर करने की गुंजाइश मीडिया में ही है। जो बंदा सुबह-शाम ध्वज लगा रहा है, उतार रहा है वो भी और जो बंदा मुट्ठी भर तान देने से क्रांति आ जाने के सपने देखता है वो भी। एक ध्वज लगाते-लगाते बोर हो गया है तो दूसरा मुट्ठी तानते-तानते। सालभर हो गए, कहीं कुछ भी तो नहीं बदला, चलो मीडिया में ही कुछ किया जाए। कुछ नहीं तो समाज को देखने-समझने का अनुभव तो उनके पास है ही और मीडिया में काम करने के लिए इतना क्या कुछ कम है। उनसे तो बेहतर ही हैं जो भैंस बांधकर बगल में एसएससी या बैंकिग की तैयारी करने बैठे हैं।....अब उनको कौन बताए कि अपार्टमेंट के पांचवें तल्ले पर रात के तीन-तीन बजे तक लाइट जलती है वो भी मीडिया में आना चाहते हैं और व्यूजी कॉन्टेस्ट जीत चुकी पड़ोस की नीदिमा भी हमें फाइट देगी, सीधे एंकर बनेगी।\nजो बंदा दो-तीन बार यूपीएसी में बैठ चुका है। पीटी निकाल चुका है लेकिन मेन्स में अटक जाता है वो भी हिन्दी मीडिया में जाने का मन बना चुका है। उसके दिमाग में बस बात बैठ गई है कि सब चुतियापा है, सिविल में कुछ भी नहीं रखा है। आइएस बन भी जाओगे तो क्या कर लोगे। ऑपरेशन पर गए हो और लौटे तो पता चला कि पत्नी गायब। इधर से फोन पर २० लाख की डिमांड हो रही है। अपने मन का कुछ कर नहीं सकते। मीडिया में आदमी कम से कम अपने मन का लिख-पढ़ तो सकता है।...और कौन कर लेगा किडनैप।\nइधर तीन साल तक यूनिवर्सिटी में झोला ढोनेवाला हमारा रिसर्चर मीडिया में आने के लिए बेताब हुआ जा रहा है। पीएचडी होने को है लेकिन गाइड उससे पहले ही रिटायर हो गए। उनका जो कुछ भी बना-बनाया था सब खत्म हो गया। अब कोई नौकरी क्यों देगा। बेचारे ने कोशिश तो बहुत की लेकिन कुछ नहीं हो सका। अच्छा ही है, मीडिया में रहूंगा तो कम से कम अपडेट रहूंगा। वैसे भी सूर-कबीर पढ़ते और गेस्ट लेक्चरर बनकर पढ़ाते-पढ़ाते पक गया हूं। मेरी मां के शब्दों में इतना पढ़कर पढाएगा और कोई दूसरी नौकरी नहीं मिलेगी। जेनरेशन भी सुधरेगा, बच्चों को भी सोसाइटी में बताने में अच्छा लगेगा- माई डैड इज जर्नलिस्ट।\nइसी तरह मेडिकल, इंजीनियरिंग, मैनेजमेंट, रेलवे में अजमाकर हताश हुए लोगों की एक लम्बी फौज हिन्दी मीडिया में अपनी हैसियत बनाने आते हैं। सब पीछे की जिंदगी, करियर से उबे हुए, थके हुए, निराश और परेशान। लेकिन मीडिया को लेकर उत्साहित। मीडिया उनके लिए विरेचन का काम करता है। क्योंकि यहां क्या नहीं है, पैसा, पावर, स्टेटस, लाइफ और कुछ हटकर करने का मौका।\nये वो खेप होते हैं जो कुछ नहीं बन पाए तो हिन्दी मीडिया में आ गए। इनकी आस्था एक बार टूट चुकी है सही तैयारी करके, रगड़कर पढ़कर और लाल बत्ती औऱ कोलगेट के विज्ञापन में आने सपने देखकर। अब वो उतना ही कर पाएंगे जितने से वो पत्रकार होने की सैलरी पाते हैं। न तो चैनलों में कुछ एडवेंचरस करने के स्पेस हैं और न ही उनमें कुछ करने का ज़ज्बा। जो चल रहा है, जैसे चल रहा चलने दो।\nचैनलों का ध्यान इस थकेली खेप पर चली जाती है। इसलिए वो हमेशा फ्रेश का डिमांड करती है। कभी-कभी ग्रेजुएशन कर रहे बच्चों को ही सीधे बिना कोर्स के रख लेती है। लेकिन तीन-चार महीने बाद या तो वो खुद छोड़ देते हैं या फिर चैनल खुद ही जबाब दे देते हैं कि आप चल नहीं पाएंगे। ऐसा इसलिए होता है कि चैनल फ्रेश का मतलब उम्र या क्लास से लगा लेती है जबकि ग्रेजुएशन के बच्चे भी साल, दो साल, तीन साल मेडिकल या इंजीनियरिंग में झक मारकर ग्रेजुएशन करने आते हैं और बाद में यहां भी कुछ कर नहीं पाते तो मीडिया में।...\nइसलिए सीधे-सीधे ये मान लेना कि मीडिया में आकर लोग बोर हो जाते हैं गलत होगा। सच्चाई तो ये है कि मीडिया डितनी उदारता से सारे लोगों को बिना बैग्ग्राउंड की तफसील में गए ले लेता है, उतनी शिद्दत से उनके इन्टरेस्ट को बनाए रख नहीं पाता और लोग हाय,हाय करते हैं, डिप्रेशन में जाते हैं। तब उन्हें लगता है कि जो सोचकर मीडिया में आए थे वैसा कुछ भी नहीं हैं और इतिहास उन्हें बार-बार कोडे मारता है कि-तुम वहीं ठीक थे।\nदलील- जो लोग हिन्दी मीडिया में पैशन के तौर पर काम कर रहे हैं, उन्हें सलाम। उनकी तरक्की होती रहे, देश का बच्चा-बच्चा उन्हें जाने और मन में उत्साह बना रहे कि हम जो कुछ भी कर रहे हैं, इससे समाज पहले से बेहतर बन रहा है। उनपर मेरी पोस्ट का एक भी शब्द लागू नहीं होता।...दोस्त की शुभकामनाएं साथ है।\nहिन्दी के मसले को साहित्य की दुनिया में भी देखेंगे, अभी कुछ आगे तक हिन्दी मीडिया को ही जाने दें।\nहिन्दी मीडिया में खबरें बासी नहीं होंती, गरीब के घर चिकन सड़ता नहीं\nPosted On 1:19 am by विनीत कुमार | 8 comments\nतो आपने देखा कि कैसे हिन्दी मीडिया अंग्रेजी न्यूज एजेंसियों, रॉयटर या एपीटीएन से खबरों को उठाकर, उसका अनुवाद करके अपना लेबल चस्पा देते हैं। मीडिया की नौकरी करते हुए ऐसा हमसे खूब करवाया जाता रहा। एक प्रोग्राम आया करता था हमारे चैनल पर अराउंड द वर्ल्ड। उसमें अजीबोगरीब खबरें चलाये जाते थे, जिसका कि यहां के लोगों से कोई लेना-देना नहीं होता था और न ही उससे किसी तरह का जीएस ही मजबूत होता था। जिसके संदर्भ अपने से बिल्कुल नहीं मिलते थे। ऑफिस जाते ही चार-पांच देशों की ऐसी खबरें पकड़ा दी जाती और कहा जाता कि पैकेज बनाओ। खून के आंसू रोते थे हमलोग और रोज मनाते कि कब ये प्रोग्राम बंद हो। लेकिन बेअक्ल प्रोड्यूसर समझ ही नहीं पाता था कि इसका कोई मजसब ही नहीं है। जिस दिन प्रोग्राम बंद हुआ था, हम तीन-चार साथियों ने मंदिर मार्ग पर जमकर पराठे खाए थे।\nअभी भी कोई बंदा किसी हिन्दी चैनल या अखबार में नौकरी के लिए जाए तो उसे इंटरनेट से एक-दो पन्ने प्रिंट आउट निकालकर दे दिया जाता है और फिर कहा जाता है इसकी खबर या पैकेज बनाओ। मजेदार, ऐसा कि एक-दो लाइन ही देख-पढ़कर आगे के लिए बंदा मचल जाए। एक बार मैंने भी एक बड़े अखबार के लिए डॉगी डिनर पर ऐसी खबर बनायी थी। वो पसे बार-बार कहेंगे कि खबर ऐसी लगे कि टची लगे, मन को छू जाए। आप उसे ऐसे समझो कि, खबर को इस तरह से लिखना है कि लगे नहीं कि वो अंग्रेजी का अनुवाद है, वहां से टीपा गया है। एकदम से परकाया प्रवेश लगे।॥और अखबार या चैनल आपपर रौब जमा जाए कि- देखिए कहां-कहां से खबरें हम खोज-खोजकर लाते हैं। इंडिया टीवी जब शराबी बकरे की खबर दिखाता है तो आप उसे गाली देते हो लेकिन सच कहूं ये खबर इंडिया टीवी की अपनी नहीं नहीं थी, किसी बड़े अंग्रेजी न्यूज एजेंसी से ली गयी थी।...यानि हिन्दी चैनल जब अंग्रेजी से कुछ लेते हैं तो ये भी नहीं सोच पाते कि क्या बेहतर है या हो सकता है। वो इस मानसिकता से अब बी ग्रसित हैं कि अंग्रेजी में है तो कुछ भी , बढिया ही होगा। ....और तारीफ देखिए जनाब कि जब कभी वो ऐसी खबरें लेते हैं तो एक बार सोर्स का नाम देना तक जरुरी नहीं समझते। यानि की ऑडिएंस को मूर्ख समझने वाली हिन्दी मीडिया कभी-कभी अपने को भी मुर्ख मान लेती है और अंग्रेजी ने जैसे जो कुछ रख दिया उसे मान लेती है। मैने कभी नहीं देखा कि इन अंग्रेजी न्यूज एंजेंसियों की खबरों की क्रॉस चेकिंग होती हो। चाहे वो खबर उड़ीसा या फिर हिन्दुस्तान के किसी दूसरे हिस्से की ही क्यों न हो।। आप इसे अंग्रेजी पर अतिरिक्त निर्भरता नहीं कहेंगे तो और क्या कहेंगे। सेकेंडरी सोर्स के बूते कूदनेवाली हिन्दी मीडिया लोग के बीच जिस तरह से अकड़ कर खड़ी होती है और एक गांव का आदमी चैनल के रिपोर्टर को तोप समझ बैठता है, यह रिपोर्टर के लिए भले ही सुखद क्षण होते होगें लेकिन कम पढे-लिखे समाज को और अधिक जाहिल बनाने में चैनल भी जिम्मेवार हो जाता है।\nआपने कभी किसी कस्बे या गांव के लोगों के बीच पॉलिटिक्स पर बहस और दावे करते हुए सुना है। जब वो बात करते हैं और सामने वाला बंदा बात नहीं मानता तो हवाला देता है कि क्या फलां चैनल झूठ बोलेगा। अगर आप उसी चैनल से हैं जिस चैनल का बंदे ने नाम लिया है तब तो आप फुलकर कुप्पा हो जाएंगे कि भई ये है खबर का असर।॥और उंचे ओहदे पर हैं तो आकर तुरंत चलाएंगे फ्लैश- खबर का असर। लेकिन कभी इस एंगिल से सोचिए कि कितना भरोसा करती है ऑडिएंस आप पर औ कितनी बड़ी भारी जिम्मेवारी आप पर लाद देती है, ढाई-तीन सौ रुपये की झिंग्गा ल॥ ला लगाकर। उस बंदे को क्या पता कि जिस खबर को वो देख रहा है उसे बनानेवाला न जाने कितनी बार डिक्शनरी पलटकर हिन्दी तर्जुमा किया है, न जाने किस अखबार की कतरन को न्यूज में ढाला है, न जाने किस बेबसाइट से चेपा है। इसलिए आप देखेंगे कि कभी-कभी चैनलों पर जो खबरें आती हैं उसकी हिन्दी भूली-भटकी हिन्दी होती है। जैसे किसी बाहर के आदमी को दिल्ली के मूलचंद फ्लाई ओवर की सारी सड़के एक सी लगती है और मरीज को लगता है कि सारे रास्ते एम्स को जाते हैं। ठीक उसी तरह हिन्दी मीडिया के कुछ शब्द हमेशा हवा में तैरते रहते हैं। आपको जब जरुरत पड़े उसे उठा लें।\nऐसे में अगर आप चैनल की खबरों पर गौर करें तो आप देखेंगे कि सारी चीजें चैनल के पास तैयार होतीं हैं- रिपोर्टर, ओबी, एंकर, बाइट, पैकेज, शब्द, सिर्फ घटनाएं होनी बाकी होती है। इधर हत्या हुई नहीं कि खबर तैयार। ऑडिएंस को चैनल के प्रति अपार श्रद्धा उमड़ जाता है कि वाह, क्या तेजी है, क्या चुस्ती है। उसे क्या पता कि दिल्ली की अभ्यस्त दुनिया में सारी चीजें पहले से कटी होती हैं बस छौंक लगानी होती है, मामला चाहे शाही पनीर का हो या फिर चाउमिन का। खबरें भी ऐसे ही तैयार होती है। विश्वास न हो तो आप किसी पैकेज को गौर से देखें और नोट करें कि इसके किपने फुटेज बासी यानि साल, दो साल या छ महीने पहले के हैं। अब रोज-रोज कहीं कोई शूट करने नहीं जाता, नहीं हुआ तो बेबसाइट से कुछ ताजा माल ले लो।\nइन सबके बावजूद भी हिन्दी मीडिया ताल ठोकने के लिए तैयार है। क्योंकि मीडिया है ही ऐसी चीज कि इसमें चाहे लाख गड़बड़ी हो, सामाजिक जागरुकता के कुछ हिस्से निकल ही आते हैं और हिन्दी मीडिया को दावे करने के लिए इतना पर्याप्त है।\nआगे पढिए साहित्य की दुनिया में चेपा-चेपी और हिन्दी-अंग्रेजी\nPosted On 2:54 am by विनीत कुमार |6comments\nहिन्दी समाज भले ही इस बात को ताल ठोककर हेकड़ी भरता रहे कि संवेदना के मामले में वो अंग्रेजी से आगे है। भाषा की बात आने पर अंग्रेजीवालों का मुंह नोचने पर आमादा हो आए, हिन्दी को लेकर कितना सीरियस है इस पर बात न करके अंग्रेजी के नाम पर कितना जल्दी खून खौल जाए में अपना बडप्पन समझता है। लेकिन सच्चाई यही है कि इतने प्रयासों के बावजूद हिन्दी के लोग अंग्रेजी के मुकाबले बहुत पीछे हैं।\nअपनी समझ से शुरु से ही मैं मानकर चलता हूं कि जब कभी भी हम भाषा पर विचार करते हैं तो सवाल सिर्फ अभिव्यक्ति में आए फर्क को लेकर नहीं होता है बल्कि कंटेंट और संदर्भ भी पूरी तरह बदल जाते हैं। यहां अगर बात अंग्रेजी और हिन्दी को ध्यान में रखकर की जाए तो यह मामला साहित्य, मीडिया और टीवी चैनलों में साफ दिखाई देता है। इस बात पर मुझे कुछ भी कहने की जरुरत महसूस इसलिए हुई कि मेरी पोस्ट पर एक साथी ने लिखा कि आप बताएं- देश में क्या सिर्फ अंग्रेजीवाले सीरियस न्यूज देखना चाहते हैं। साथ विकास का सवाल इस मामले में था कि हिन्दी चनलों को जब भी कहा जाता है कि ये सांप-सपेरों या फिर जलवों में फंसकर रह गए हैं तो इनका सीधा जबाव होता है कि दर्शक जो देखना चाह रही है वही हम दिखा रहे हैं। विकास का कहना बिल्कुल जायज है कि अगर अंग्रेजी चैनलों में अनर्गल चीजें कम आतीं हैं तो इसका मतलब तो यही हुआ न कि अंग्रेजी के दर्शक हार्ड कोर सीरियस न्यूज देखना चाहते हैं।\nहिन्दी मीडिया और साहित्य दोनों को लेकर बात करें तो जो मेरी अपनी समझदारी बनती है वो यह कि जो बंदा अंग्रेजी में न्यूज देख-समझ रहा है, उससे इस बात की उम्मीद की जाती है कि वो केवल भाषा ही नहीं समझ रहा है बल्कि मुद्दों के स्तर पर भी मैच्योर है, समझदार है, पढ़ा-लिखा है। ये वो दर्शक है जिसे कि आप कुछ भी दिखा देंगे और वो देख लेगी ऐसा नहीं है, वो सीधे आपके चैनल को छोड़कर कहीं और चली जाएगी। इसलिए अंग्रेजी चैनल खबरों या पैकेजों को चलाते समय इस बात का ध्यान रखती है कि उसका ऑडिएंस भाषा के साथ-साथ कटेंट को लेकर भी सजग है। जबकि हिन्दी मीडिया के साथ बात बिल्कुल दूसरी है। जो हिन्दी जानता है, समझता है उससे इस बात की अपेक्षा नहीं होती कि वो मुद्दे को लेकर भी उतना ही समझदार है, वो सारे मसलों को उतनी ही सजींदगी से समझता है। ये वो दर्शक है जो अभी-अभी सूचना की दुनिया से जुड़ा है या फिर पहले भी जुड़ा गै तो भी शिक्षित हो जरुरी नहीं। इनमें नेगलेंस क्षमता नहीं होती, इन्हें जो भी दिखा दो, देश लेगी। यानि एक स्तर पर हिन्दी मीडिया मानकर चलती है कि हमारी ऑडिएंस मूर्ख हैं, इम्मैच्योर है। ऐसे मैं अगर बात ईमानदारी की जाए तो कायदे से हिन्दी मीडिया को अपनी ऑडिएंस को ज्यादा समझदार बनाना चाहिए, उसे मैच्योर बनाए लेकिन मीडिया अगर ऐसा करने लगे तो फिर उसका काम तो हो गया। ये लम्बी प्रक्रिया है, बहुत पेशेंस का काम है। और फिर अगर ऑडिएंस उतनी समझदार हो भी गई तो फिर इनका कौन-सा भला होगा, उल्टे इनका नुकसान ही होगा। वो आगे से इनके अधकचरे ज्ञान को, खबरों को, जल्दीबाजी में बटोरे गए आंकड़ों और बाइटों पर भरोसा करना छोड़ देगी। वो समझने लगेगी कि आधे से ज्यादा खबर अंग्रेजी तैनलों, बेबसाइटों और न्यूज एजेंसियों की कॉपी है, उनका सीधे-सीधे अनुवाद हुआ है। अगर ऑरिजिनल कॉपी हाथ लग जाए तो अंग्रेजी बहुत अच्छी न होने पर भी बात ज्यादा समझ में आएगी। जिस दिन हिन्दी मीडिया की ऑडिएंस समझदार हो गई उस दिन हिन्दी मीडिया के दावों की जो कि सीना तानकर कहते-फिरके हैं कि हमने खोजा, हमने दिखाया की हवा निकाल देंगे। उस दिन उन्दें हिन्दी चैनलों की स्टोरी पायरेटेड लगने लगेगी।\nअब इसी बात का कोई विरोध करे और बताए कि हिन्दी मीडिया में दोयम दर्जे का काम होता है तो हिन्दी भक्तों को सीधा लगेगा कि ऐसा लिखनेवाले बंदे का हाथ तत्काल काट लिए जाएं। वो सीधा-सीधा उसे अंग्रेजी का पिछलग्गू समझ बैठेगा। जबकि गड़बड़ी कहां है, आप सब जानते हैं और ये भी जान रहे हैं कि यहां विरोध भाषा को लेकर नहीं है। बल्कि गड़बड़ी इस बात को लेकर है कि हिन्दी मीडिया अपने होमवर्क को लेकर अंग्रेजी चैनलों से बहुत पीछे है। हिन्दी का रिसर्च वर्क बहुत कमजोर है। वो किसी भी असर को घटना के तौर पर देखना-समझना चाहती है जबकि असर को रिसर्च करते हुए देखने की जरुरत होती है। इसमें भाषा का कहीं कोई दोष नहीं है और न ही हिन्दी में शब्दों की कोई कमी है। लेकिन आप खुद महसूस करेंगे कि हिन्दी पट्टी, मान लीजिए बनारस में कोई घटना होती है तो उसकी कवरेज आमतौर पर किसी हिन्दी अखबार या चैनलों के मुकाबले अंग्रेजी के चैनलों, न्यूज एजेंसियों में ज्यादा बेहतर तरीके से आती है। क्यों, क्योंकि अंग्रेजी चैनलों को इस बात का एहसास है कि हमारी ऑडिएंस रेशनल है, वो ऐसे सिर्फ खबरों से नहीं मानने वाली है, उसे सारी चीजें बड़ी लॉजिकल तरीके से समझानी होगी। जबकि हिन्दी चैनलों के सामने दूसरे तरह की सिरदर्दी है, उससे लोगों के बीच सबसे पहले जाने की हड़बड़ी है। उसके सामने अभी भी बाजार की प्रायरिटी अंग्रेजी के मुकाबले ज्यादा है, वो अभी भी अपने को जनता के सामने स्थापित नहीं कर पायी है। कोई चैनल चार-पांच सालों से नंबर वन पर है तो भी लगातार डर बना हुआ है कि पता नहीं कब ताज छिन जाए। इसलिए एक घबरायी हुई, बौखलाई हुई स्थिति में जो खबरें मिलती हैं हमारे सामने परोस दी जाती है, बिना किसी रिसर्च के, बिना ऑडिएंस के इश्यू को ध्यान करके। इसलिए आप देखेंगे कि\nहिन्दी मीडिया रामनामी बेचनेवाली खबर और रंडी की दलाली करनेवाली खबरों में फर्क नहीं कर पाती।।।\nआगे पढ़िए, साहित्य के स्तर पर हिन्दी और अंग्रेजी\nPosted On 11:52 am by विनीत कुमार |3comments\nहोली के नाम पर जितनी बतकुच्चन करनी थी वो तो हो गई,जिसको जिसके बारे में जो कुछ भी कहना, सुनना और करना था वो सब हो गया। अब रोजमर्रा की जिंदगी में फिर से लौट आने का समय है। थोड़ा सीरियस होने का है और सीरियसली सोचने का है कि-\nअब ग्रेट इंडियन वालों ने हम पत्रकारों का मजाक उड़ाना शुरु कर दिया है। कवि, सरदार, नेता, पति,लालूजी और सिद्धू तो मजाक और चुटकुले के जबरदस्त आइटम तो हुआ ही करते हैं, अबकी टेलीविजन के पत्रकार भी शामिल हो गए हैं। इनका भी अब जमकर मजाक उड़ाया जाता है। देखा नहीं आपने सोनी पर अपने राजू श्रीवास्तव ने कैसे रिपोर्टर, एंकर और यहां तक कि चैनलों का मजाक बनाया। जिसने सोनी नहीं देखा हो तो स्टार न्यूज पर तो स्लग के साथ आ रहा था। चाहे वो मामला चैनलों द्वारा दो साल पुराने फुटेज और स्टोरी आज की चलाने का मामला हो, सबसे तेज के चक्कर में आंय-बांय कुछ भी बोल देने का मामला हो या फिर खबरों की गंभीरता को समझे बिना रिपोर्टरों द्वारा घिसा-पिटा वाहियात सवाल पूछने का हो। राजू ने कहा कि एक बंदा पानी में डूब रहा है और रिपोर्टर ने पूछा, डूबते हुए आपको कैसा लग रहा है। हमने तो समझा कि अब रिपोर्टर सिलेब्रिटी के नशे में इतना धुत्त होते हैं कि उन्हें होश ही नहीं रहता कि सवाल आम आदमी से करना है औऱ वो मर रहा है, उसकी म्यूजिक एलवम नहीं लांच हो रही है कि पूछा जाए कि आपको कैसा लग रहा है. राजू के इस मजाक को बस मजाक में लेने की जरुरत है, खुश होने की बात है कि चलो हमारे प्रोफेशन पर भी चुटकुले बनने लगे हैं या फिर वाकई गंभीरता से कुछ सोचने की जरुरत है।\nहिन्दी फिल्मों में आप देखेंगे कि जब भी कभी कॉलेज की सीन हो, क्लास रुम का मामला हो या फिर टीचर की बात हो- हिन्दी के टीचर को जानबूझकर औरों से अल्टर, उपहास का आइटम या फिर मजाक के पात्र के रुप में दिखाया जाता है। तारे जमीं पर इसका ताजा उदाहरण है। इसके पहले मैं हूं न कि मैम इतनी झेल है कि बच्चे उसे देखकर रास्ता बदल लेते हैं। सिनेमा ने हिन्दी के मास्टर को इस रुप में प्रोजेक्ट किया है कि अब ये मिथक की तरह स्थापित हो गया है कि हिन्दी के मास्टर झेल,पकाउ,बोरिंग,डल और बैकवर्ड होते हैं। थोड़ी इसमें सच्चाई भी है लेकिन हिन्दी के लोगों ने साकारात्मक स्तर पर क्या किया है, दूसरे सब्जेक्ट के बच्चों के बीच भी कितना पॉपुलर है,कितना मल्टी टैलेंटेड है, सिनेमा इस पर बात नहीं करता। इसका नतीजा आपके सामने है। आपसे बिना तरीके से बात किए ही लोग कहने लगगें कि अच्छा हिन्दी में हो, मास्टर बनोगे और पीठे से ठहाके मारने लगेंगे। मैं ये नहीं कहता कि इसके लिए केवल और केवल सिनेमा जिम्मेवार है। लेकिन, सिनेमा चाहे तो इस छवि और धारणा को तोड़ सकता है लेकिन तोड़ता नहीं।\nठीक उसी तरह, न्यूज चैनलों में कई चीजें वकवास आती है, ये बात कौन नहीं जानता लेकिन इसके साथ इसके जरिए कई बेहतर काम भी होते हैं। कम से कम लोगों के बीच एक डर तो है कि गलत करेंगे तो मीडिया धर दबोचेगी। गलत करने पर जो डर प्रशासन, पुलिस और सरकार नहीं कर सकी वो काम मीडिया ने किया। लेकिन आज आप देख रहे हैं कि उसे कई बेबकूफाना अंदाज को लेकर लोग उसका भी उपहास उड़ा रहे हैं। होली के मौके पर हंसने के लिए तो बढञिया मसाला है। लेकिन गंभीरता से विचार करें तो इस प्रोफेशन के वर्किंग कल्चर को लेकर मजाक उड़ाए जाते हैं तो स्थिति वाकई चिंताजनक है। इसमें गलती न तो राजू श्रीवास्तव की नहीं है। उन्होंने तो एक एक्टिव ऑडिएंस के तौर पर अपनी प्रतिक्रिया हमारे सामने रख दी। अब इसमुद्दे पर हमें सोचना है कि ये मजाक कहीं इस बात की ओर संकेत तो नहीं करती कि हमने वाकई मीडिया को मजाक बना दिया है। माइक हाथ में आते ही अपने अलावे बाकी बैठे सारे ऑडिएंस को अंगूठा छाप समझने लगते हैं। राजूजी को मंत मिला तो उन्होंने अपने स्तर से बात हमारे सामने रख दी। बाकी लोग भी अपने-अपने तरीके से इसे लेकर अपनी बात करते रहते हैं। लेकिन अगर इसका विरोध होता है तो उतनी चिंताजनक बात नहीं है जबकि मजाक उड़ाया जाना ज्यादा गंभीर मसला है।\nनेताओं की तरह हम पत्रकारों को लेकर भी ये बात आम हो जाए कि ये तो ऐसे ही हैं जी, इसके पहले आपको नहीं लगता कि मीडिया के चरित्र पर और हमारे काम करने के तरीके पर विचार करना जरुरी है। क्योंकि मजाक बनने के साथ ही मीडिया अपना असर खोता चला जाएगा।\nPosted On 12:45 pm by विनीत कुमार |4comments\nदुनिया के लिए होगी होली प्यार और भाईचारे को बढ़ाने का दिन। अपन से तो भाईलोगों ने दुश्मनी निकालने का बहुत सही दिन डिसाइड किया था। इस दिशा में कोई शोध करे कि होली के दिन जान पहचान के लोग अपने ही लोगों से खुन्नस कैसे निकालते हैं तो ठीक-ठाक आंकडें सामने आ जाएंगे।क्योंकि एक लाइन लोगों को जन्मसिद्ध अधिकार के तौर पर पहले से ही मिल जाते हैं कि - बुरा न मानो होली है,...आगे मैं जोड़ देता हूं- चंपकों,चूतियों की टोली है। इनके आगे आप कुछ नहीं कर सकते।\nदिल्ली यूनिवर्सिटी में होली का पहला साल।बहुत घीसने के बाद मिला था हॉस्टल। बिहारी से बिहारी का हवाला देकर, झारखंडी से झारखंड का हवाला देकर, हिन्दीवालों से हिन्दी का बोलकर, गोरखपुरवालों से पूर्वांचल बोलकर, ब्राह्मणों से ये बोलकर कि मेरी मां आपलोगों की बहुत ही इज्जत करती है, आपको पूजती है। अगर आप मेरी मदद करेंगे तो आपके प्रति उनका सम्मान और बढ़ेगा औऱ अगर मुझे आपने हॉस्टल लेने में मदद नहीं कि तो आपलोगों पर से उनका विश्वास उठ जाएगा। वो भी समझेगी कि आप जातिवाद के शिकार हैं। खैर, किसी तरह छ-पांच करके हॉस्टल के अंदर तो पहुंच गया और फोन भी किया मां को कि- तुम्हें सबकुछ पता है न मां। मामला फंस गया विचारधारा को लेकर। सुबह-सुबह तांबे के लोटे से जल चढ़ानेवालों को मैं दूसरे दिन से ही बहुत खटकता रहा। पहले दिन तो मेरे हाथ में तांबे का लोटा देखकर बहुत खुश हुए और कहा भी कि बहुत संस्कारी हो लेकिन बाद में उन्हें पता चला कि इसका इस्तेमाल मैं चना और मूंग भिगोकर खाने के लिए करता हूं औऱ वो सब नहीं करता जिसके लिए लोटे का इजाद हुआ है तो बहुत खुन्नस हुई। मुंह पर तो कुछ कहा नहीं लेकिन अगले दिन से कटने लगे। फिर मुझे लेकर कानाफूसी शुरु हो गयी। एक ने कहा कि पैंट उतार दो तो पता नहीं हिन्दू निकले भी की नहीं। मैं उनके लिए चोखेरबाला बन चुका था और वो जैसे तैसे मुझे झेल रहे थे। डीयू में किसी को इतनी हिम्मत नही है कि किसी को कुछ कर दे, पब्लिकली मार-पीट दे। लेकिन आंखें ऐसे तरेरते कि- मां के शब्दों में कहूं तो निगल जाएंगे।॥इसी बीच होली आ गयी और उनका काम आसान हो गया।\nदुश्मनी निकालने के लिए पूरे भारतवर्ष में इससे बढ़िया दिन मुहैया नहीं कराया गया है। जो मन आए किसी के साथ कर दो और मामला फंस जाए तो हीं हीं हीं हीं...ठे ठे ठे करके गले मिल लो और कहो- बुरा न मानो होली है। इधर आप भी भड़ास निकालो, मन ही मन बोलकर...चंपक चूतियों की टोली है। मामनू लोगन तक तो बात पहुंच ही नहीं पाती और अगर पहुंच भी गई तो उल्टे आप पर ही बरसेंगे- वैण के होली तेरे से नहीं खेलेंगे तो क्या तेरे ताउ के पास जाएंगे। सालभर तेरे साथ रहा है तो वैण के होली के दिन कहां जाएंगे खेलने। साइड में ले जाकर कहेंगे, अब बहुत हुआ निकाल दोनों पार्टी त्योहारी, अपणे भी तो बाल-बच्चे हैं।...और आप बिना कुछ बोले वृद्ध भिक्षु के दाम टिका दो, मामला रफा-दफा।॥\nसो भाई लोग लॉन में बैठे थे, सुबह-सुबह। होली के दिन हॉस्टल के सारे कमरे में जाकर गार्ड साहब बड़ी इज्जत से बुलाते हैं कि साहबजी बाहर होली खेलने के लिए लोग आपको बुला रहे हैं। बाहर खूब सारी खाने की चीजें रखी होगी, ढेर सारे रंग...और भी बहुत कुछ। बाबा लोग ढंडई पर भिडे होगें।...एक ने ईशारा करके बुलाया। तब मैं बहुत ही दुबला-पतला निरीह-सा दिखता था। मैं उनके पास गया। उन्होंने कहा- चल इधर आ मेरे साथ ठंडई पी। मैंने कहा, मैं भांग नहीं पीता। दूसरे बंदे ने कहा-स्साले ठंडई को भांग कहता है।भोलेबाबा के भोग का ऐसा अपमान औऱ एक ने जबरदस्ती ग्लास मुंह में ठूंस दिया। ग्लास में खून की कुछ बूंदें टपक गई और सब सत्यानाश हो गया। मैंने कहा-मैं भांग नहीं दारु पीता हूं। एक ने रहम खाकर कहा-चल दारु ही पी ले। रॉयल चैंलेंज। कभी मुंह नही लगाया था दारु को। मुझे स्मेल ही अच्छी नहीं लगती है दारु की। लेकिन कोई उपाय नहीं था। बिना पानी मिलाए ही नीट, एक-एक बार में पांच पैग पी गया और उनसे कहा-हो गया न। अब चलता हूं। वहां से सीधे अपने कमरे में पहुंचा। दोस्तों ने बताया था कि पीने के बाद अगर नींबू पी लो तो नशा उतर जाता है। मैं मेस जाकर एक ही साथ चार नींबू निचोड़कर पी गया। पता नहीं आप इसे कैसे लेंगे लेकिन उस समय मेरे मन में अजीब-सी ग्लानि हुई। लगा कल की ही ट्रेन से घर भाग जाउँ। अब तो अभ्यस्त हो गया हूं, इन सब चीजों का। इसी ग्लानि को लेकर मैं सोया नहीं सीधे स्टडी टेबल पर बैठा और विद्यापति के नोट्स बनाने लगा। एक धुन में नोट्स बनाता रहा। करीब एक घंटे बाद पांच-छ लोग मेरे कमरे में आए और दरवाजा बंद कर दिया। मुझे अंदाजा लग गया था कि मेरे साथ क्या होनेवाला है। लेकिन सबको घोर आश्चर्य हुआ कि ये लड़का इतना पीकर पढ़ कैसे रहा है। पूरे हॉस्टल में सबको पता चल गया कि विनीत चार पैग नीट पीकर भी नार्मल है। एक ने कहा भी कि भोसड़ी के हमें चूतिया बना रहा है। पहले से बड़ा पियाक रहा होगा।वही कहें कि स्साला सबको सलाम-सलाम बोलता है, दारु कैसे नहीं पीता होगा। नतीजा ये हुआ कि मैं बच गया, लोगों ने मुझे मारा नहीं और होली के बाद जब भी कहता कि मैं भी पिउंगा तो कहते-पैसे पूल करने होंगे।\nइस होली ने वाकई मुझे बहुत मजबूत किया और मेरे भीतर एर धारणा बनी है कि दारु पीने से इतना भी नशा नहीं आ जाता कि आप सबकी मां-बहन करने लग जाएं। नशे से ज्यादा लोग ड्रामेबाजी करते हैं....\n॥सभी ब्लॉगर दोस्तों को होली मुबारक। ऑफर करेंगे तो मना नहीं करुंगा, क्योंकि पता है कि आप पॉलिटिक्स नहीं करेंगे और कर भी दिया तो अब नोट्स किस चीज का बनाउंगा, एमए तो पास कर गया।...\nPosted On 10:51 pm by विनीत कुमार |4comments\nPosted On 10:50 pm by विनीत कुमार |4comments\nआंखों में लेकचरर होने का सपना लिए और रिसर्च के लिए चार-पांच हजार की मीडिया में नौकरी करते हुए हमने अपने सीनियर्स को देखा है। मैं खुद भी इस जमात में शामिल रहा। लेकिन अब सही पत्रकार होने, कहलाने और बनने के लिए जरुरी नहीं है कि हम किसी चैनल का पट्टा लगाकर दस-बारह घंटे की ड्यूटी बजाएं। हमें जो कुछ करना होगा, मीडिया के जरिए जो कुछ भी करना होगा, खुद कर लेंगे। अब हमारे साथ इस बात की कोई जबरदस्ती नहीं करेगा कि रिपोर्टर बोलकर नौकरी देगा और महीनों पैकेजिंग में डाल देगा। शोषण और श्रम कानून पर रिपोर्ट लिखवाएगा और खुद १२ से चौदह घंटे के पहले छोड़ेगा नहीं। डीयू में मीडिया पर शोध करने वाले रिसर्चर अब जोश में हैं और मीडिया का सही अर्थ खोजने में जुट गए हैं।\nयूजीसी की स्कॉलरशिप की स्कीम के तहत अब एम।फिल् और पीएच।डी करने वाले प्रत्येक रिसर्चर को प्रतिमाह ३००० और पांच हजार रुपये मिलेंगे। किताबें औऱ बाकी चीजों के लिए एक साल में दस हजार रुपये। थोड़ी देर के लिए अगर चैनलों में मिलनेवाली पैकजों की बात छोड़ दे तो ये किसी भी रिसर्चर के लिए उसेक जीवन का सबसे सुखद क्षण है। ये बात सही है कि चैनलों के मुताबिक पांच हजार रुपये कुछ भी नहीं है, इससे कहीं ज्यादा रकम वहॉ के ऑफिसों के लिए काम करनेवाले सर्विस ब्ऑय की होगी। लेकिन इस पांच हजार रुपये में एक रिसर्चर अपने मन मुताबिक वो सबकुछ कर सकता है जो कि पचास हजार रुपये मंथली मिलने पर भी कोई पत्रकार शायद ही कर पाता है।\nमीडिया पर रिसर्चर कर रहे मेरे कुछ दोस्तों से बात हुई। उनका कहना है कि अभी उन्हें पिछले छ महीने का पैसा एक साथ जोड़कर मिलेगा। स्कॉलरशिप की ये स्कीम मार्च २००७ से लागू है लेकिन पैसे मिलने अब शुरु हुए हैं। इसलिए ६-६ महीने का एक साथ मिल जाएगा और उसके बाद महीने के हिसाब से। मेरे कुछ साथियों को एक ही साथ ४०-४५ हजार मिल रहे हैं, मिलनेवाले हैं। उनका कहना है कि इतने पैसे से तो कामलायक, ठीकठाक हैंडीकैम आ जाएंगे और अगली खेप में लैपटॉप के लिए सोचा जाएगा। हमारे आसपास, हरियाणा में, राजस्थान में, बिहार में और यहां तक कि दिल्ली में कई ऐसी घटनाएं होतीं रहती है जिन पर कि कायदे से नोटिस नहीं ली जाती। मेनस्ट्रीम की मीडिया का एक बनाया ट्रेंड है जिसमें दो या तीन लोगों की बाइट सहित डेढ़ से दो मिनट की पैकेज में सारी बातें डाल देगी। सूचनाएं तो चारों तरफ फैल जाती है, मानवीय संवेदना का पक्ष बिल्कुल छूट जाता है। अब तक तो बहुत हुआ तो अखबार में चिट्ठी लिखकर अपनी असहमति और पक्ष दर्ज कराते रहे लेकिन इन पैसों से अब डॉक्यूमेंटरी बनायी जा सकती है। बाकी ट्यूशन पढ़ाकर शोध-कार्य करना जारी रहेगा।\nइस हिसाब से अगर विचार करें तो एम्।फिल या पीएचडी के दौरान रिसर्चर एक भी डॉक्यूमेंटरी बनाता है तो साल में कम से कम ७५-८० डॉक्यूमेंटकी बन जाएंगे। ....और अगले सालभर तक शहर के अलग-अलग हिस्सों में स्क्रीनिंग करा सकेंगे। किसी एक मुद्दे को या फिर अपने रिसर्च टॉपिक को लेकर ही अगर ये फिल्म बनाते हैं तो आज जो हम मेनस्ट्रीम की मीडिया के मोहताज बने है, उसके सही या गलत हर खबर पर हम अपनी राय बना लेतें हैं, इस पर थोड़ी रोक जरुर लगेगी। चाहे तो कुछ लोग मिलकर सामूहिक स्तर पर पत्रिका निकाल सकते हैं। ऐसा नहीं है कि विश्वविद्यालय में इस स्तर के काम कभी शुरु नहीं हुए लेकिन हर बार देखने में आया है कि पैसे के अभाव में उसे बीच में बंद करना पड़ गया। लेकिन अब इसकी पहल की जाती है तो लम्बा चलेगा।\nदूसरी बात जो मैं समझता हूं कि मीडिया जैसे सेंशेटिव प्रोफेशन में एक बड़ी तादाद में खर-पतवार शामिल हैं, जिन्हें बेसिक चीजों की समझ नहीं है लेकिन देशभर के लोगों के लिए राय बनाने का काम कर रहें हैं। कहीं से भी सालभर की डिप्लोमा डिग्री लेकर समाज को रातोंरात बदलने का जज्बा लेकर आते हैं, वो समाज को कितना बदल पाते हैं, ये तो समाज ने बोलना शुरु कर दिया हैं लेकिन महीने दो-महीने के अंदर वो खुद कितना बदल जाते हैं इसका अंदाजा शायद उन्हें भी न होता होगा। अकादमिक स्तर पर भी मीडिया और उनसे जुड़े लोगों के रवैये पर लगातार विरोध और गुत्थम-गुत्थी चलती रहती है। इस स्कॉलरशिप से उन्हें एक नया स्पेस मिला है, काफी कुछ वो अपने मुताबिक कवर कर सकते हैं, लिख सकते हैं। ये भी संभव है कि गुजरात जैसे दंगे जिसका कि सामाजिक स्तर पर बड़ा प्रभाव रहा और जिसे लेकर मीडिया से भी शिकायत रही कि उसने चीजों को तोड़-मरोड़कर दिखाया। ऐसे मसले पर यूनिवर्सिटी के कुछ रिसर्चर टीम बनाकर, अपनी यूनिट लेकर खुद ऐसी जगहों पर जा सकते हैं और अपने तरीके से टीआरपी के दबाव से मुक्त होकर तटस्थ रुप से सारी चीजें लोगों के सामने रख सकते हैं।\nतीन साल, चार साल जो भी समय लगता है एम् फिल पीएचडी में बाकी के लोगो की तरह गाजियाबाद में प्लॉट या फ्लैट न भी ले पाए तो भी इस दौरान मीडिया में काम करने का तरीका ढंग से मालूम हो जाएगा। इस बात का भी अंदाजा लग जाएगा कि क्या मीडिया को बनाए रखने के लिए बिना बाजार के गुलाम हुए सीधे-सीधे खबर देने से मामला बन जाएगा या फिर वाकई हर खबर एक खबर के बाद विज्ञापन के लिए ब्रेक लेना जरुरी है। इस बात का भी अंदाजा लग जाएगा कि बिना ताम-झाम के बिना लाग- लपेट पेज थ्री और फाइव सी में घुसी हमारी बातों और खबरों में लोगों की कितनी रुचि है। वाकई ऑडिएंस दिनभर जलवे देखना चाहती है या फिर चैनल उनके साथ जबरदस्ती करके अपनी बात थोपते आ रहे हैं।\nयानि कुल बातों का लब्बोलुवाव इतना है कि रिसर्च के दौरान मिलनेवाले स्कॉलरशिप से रिसर्चर चाहे तो तरीके का वैकल्पिक मीडिया खड़ी कर सकता है। एक ऐसी मीडिया जो मानवीय संवेदना के ज्यादा करीब है। बिना फ्रशट्रेशन के अपने मन मुताबिक काम कर सकता है और चैनल में काम कर रहे साथी मीडिया के खोए हुए अर्थ को पाने की छटपटाहट में हैं, यूनिवर्सिटी में मीडिया पर शोध कर रहा रिसर्चर आसानी से वो अर्थ दे सकता है।....और सही तरीके से काम करता गया तो भविष्य में भी दुनियाभर की शर्तों पर किसी चैनल या अखबार में काम करने की नौबत नहीं आएगी।\nएनडीटीवी भी ढोंग है ? इमैजिन पर छूटता है भोले बाबा का झोला\nPosted On 10:08 pm by विनीत कुमार |3comments\nबाजार की मार से कॉल सेंटर में तब्दील हो चुके न्यूज चैनलों के बीच भी एनडीटीवी की अपनी पहचान है। अभी भी आप देखेंगे कि बाकी चैनल जहां खबरों के नाम पर रियलिटी शो की उठापटक और फाइव सी तक सिमट जाते हैं, एनडीटीवी इसके बाहर की दुनिया की भी खबर ठीकठाक लेता है। आज भी आपको यहां खबर के नाम पर सनसनी और फेब्रिकेटेड आइटम कम मिलेंगे। बाकी चैनलों से किसान और हाशिए पर के लोग भले ही गायब होते जा रहे हों लेकिन एनडीटीवी आज भी इनसे जुड़े मसलों को बड़ी ही शिद्दत से उठाता है।....ऑडिएंस के बीच इसकी एमेज की बात करें तो ये देश का वो न्यूज चैनल है जिसे कि सबसे कम लोग गाली देते हैं। मेरी समझ से तो अगर दूरदर्शन से सरकारी तामझाम और पंजा तो कभी कमल बनती प्रक्रिया को हटा दें तो जो कुछ भी बचेगा वो सब एनडीटीवी में मौजूद है। इस अर्थ में एनडीटीवी पढ़े-लिखे लोगों के बीच सम्मानित चैनल है।\nलेकिन कहते हैं न कि- अखंड कुछ भी नहीं है। न ही मंदिर जानेवालों की आस्था और न ही एनडीटीवी देखनेवालों का विश्वास। सो हम जैसे दर्शकों के साथ भी इधर ऐसा ही कुछ हो रहा है। एक बड़ी ही सामान्य सी बात है कि जब कोई भी कम्पनी, संगठन या सेवाएं बाजार में शामिल होती है तो उसकी सबसे बड़ी कोशिश होती है, ग्राहकों के बीच साख पैदा करना, अपनी ब्रांड इमेज बनाना। कई बार इमेज समय बीतने के साथ बनते हैं कि जो जितना पुराना होगा, वो उतना ही भरोसेमंद होगा। बाजार में बाटा के जूते, डाबर का हाजमोला, शहद और बाकी चीजें भी इसी बूते बिक रही हैं। जो बहुत नामी नहीं भी है, जिसने कोई ब्रांडिंग नहीं है वो भी अगर अपने दूकान के आगे लिख दे- ७० साल से आपकी सेवा में तो आपको थोड़ी देर के लिए भरोसा जरुर हो जाएगा। दिल्ली के चांदनी चौक में ऐसी सैंकडों दूकाने मिल जाएंगी जो इतिहास से जोड़कर अपनी ब्रांड इमेज बना रहीं हैं।\nन्यूज चैनल के साथ मजबूरी है कि वो ऐसा नहीं कर सकते क्योंकि न्यूज चैनलों के साथ जुम्मा-जुम्मा आठ रोजवाली कहावत लागू होती है। और लगभग सारे चैनलों की इमेज इसी आधार पर बनी है कि कम से कम समय में किसने समाज के बीच अपनी पहचान बनायी है, खबरों को दिखाकर समाज को साकारात्मक दिशा में बदलने का काम किया है, वगैरह॥वगैरह। इस मामले में भी दर्शकों ने एनडीटीवी को सही सम्मान दिया है।\nलेकिन बाजार और कम्पनी के साथ एक दिक्कत है। वो ये कि अगर कम्पनी ने शुरु में तौलिया बनाया और बाजार में बेचा, उसकी दुकान जम गयी तो फिर बनियान भी बनाएगी, फिर लुंगी भी, फिर बिकनी भी, फिर जुरावें भी और पता नहीं क्या-क्या। इसके भी दो तरीके हैं। एक तो कि इससे जुडी बाकी चीजें भी बनाए। जैसे दूध बेच रहे हो तो मक्खन भी बनाओ, ब्रेड भी, शहद भी, दही भी, घी भी और धीरे-धीरे ऐसा करो कि नाश्ते की टेबल पर सिर्फ आपका ही प्रोडक्ट हो। दूसरा तरीका है कि वो सब कुछ बनाओ जिससे अलग-अलग पेशे और मिजाज के लोग जुड़ जाएं। अब चड्ड़ी तुम्हारे यहां से खरीद रहा है तो फिर चश्में के लिए कहां जाए। धूपबत्ती तुम्हारी जला रहा है तो अखबार किसी और की क्यों पढे। कैडवरी ने तो कह दिया कि दूसरे का नमक नहीं खाना और अब बाजार में उसकी नमकीन भी है। यानि ऐसा करो कि आप ग्राहक की जिंदगी में ज्यादा से ज्यादा शामिल हों।\nइधर कम्पनी की, एक प्रोडक्ट को लेकर जैसी इमेज बन गई वो चाहती है कि बाकी प्रोडक्ट जब बाजार में उतारे तो लोगों का वही भरोसा हासिल कर ले। टाटा की बनायी बाल्टी का हत्था नहीं उखड़ता तो फिर मोबाइल का नेटवर्क कैसे गायब हो जाएगा, किंगफिशर का पैग मारकर जब रात रंगीन हो जाती है तो एयरलांइस में बैठने पर सुबह हसीन होने में क्या दिक्कत है। हम ग्राहकों का भरोसा भी इसी तरह से पनपा है औऱ मजाक में कहते भी हैं कि अगर एडीडास कल से धोती बेचने लगे तो बाबूजी के लिए वही ले जाएंगे और अगर रिवलॉन मेंहदी बेचने लगे तो वही भाभी को ले जाकर देंगे। ब्रांड इमेज दोनों तरफ से ऐसे ही बनते और बरकरार रहते हैं।\nएनडीवी और उसके नए इंटरटेनमेंट चैनल एनडीटीवी इमैजिन के साथ ऐसा ही हुआ है। एनडी को लगा कि खबर देखने तो हमारा ऑडिएंस यहां रेगुलर आता है लेकिन मनोरंजन के लिए फिर से स्टार या जी पर चला जाता है। क्यों न उसे ज्यादा से ज्यादा समय तक अपने घर में ही रोके रखें। सो उतर गया मनोरंजन की दुनिया में भी। इधर हम एनडी के दर्शकों को भी खटकता रहता कि न्यूज तो बहुत प्रोग्रेसिव तरीके का मिल जाता है लेकिन मनोरंजन करना होता है तो वही सास-बहू की हांय-हांय और पाखंडियों के चैनलों की ओर मुंह करना पड़ जाता है। कमजोर दिल के मेरे साथी डरते भी रहे कि कहीं हिन्दूवादी न हो जाएंगे। इसलिए इमैजिन ने जब रामायण दिखाना शुरु किया तो भी बुरा नहीं लगा क्योंकि दिमाग में था कि एनडी इसे अपने एप्रोच से दिखाएगा। जबरदस्ती के क्षेपकों को हटाकर एक तर्क के साथ पेश करेगा लेकिन दो-तीन एपिसोड के बाद देखना छोड़ दिया।\nबाकी नच ले विद सरोज खान के साथ लगाव बना रहा। इधर मैं तेरी परछाई हूं, राधा की बेटियां कुछ कर दिखाएगी, धरमवीर, जस्सू बेन जयंतीलाल जोशी की ज्वाइंट फैमिली को भी बीच-बीच में देखता रहा औऱ प्रोग्रेसिव एलिमेंट खोजता रहा। इसी बीच कल रात में समझिए कांड ही हो गया।\nएक नए आइडिया के साथ कि इमैजिन के जितने भी प्रोग्राम हैं, उनके जितने भी कलाकार हैं सबको मिलाकर होली पर एक स्पेशल प्रोग्राम बनाया। एक सीरियल की कहानी दूसरे से जुड़ी हुई और साथ में सरोज खान भी । आइडिया नया और बढ़िया था। लेकिन होली की मस्ती के नाम पर चड्ढा-चोपड़ा की फिल्मों वाली चकल्लस। फिल्मी गानों पर सारे कलाकारों का नाच-गाना।॥\n.....और तो और जब ये स्पेशल खत्म होने को है तो जस्सूबेन कहती है कि इस बार शिवजी ने दर्शन नहीं दिए। जयंतीलाल समझाता है कि इस बार खुशियों के रुप में भोलेबाबा हमारे घर आए। मुझे लगा कि एनडी ने अपना असर दिखाया। लेकिन तभी आया एक झोला लेकर आती है और बताती है कि सारे मेहमानों से पूछ लिया- किसी का नहीं है। जस्सूबेन खोलती है तो पाती है कि उसमें एक शंख है जिस पर काले रंग की एक शिवलिंग बनी है। गले से लगाते हुए जस्सूबेन कहती है...पधारिए भोलेबाबा।\nक्या वाकई एनडीटीवी २४ इनटू ७ देखने वाले दर्शकों को इसकी जरुरत थी। चैनल चाहे तो तर्क दे सकता है कि हमें बाजार में बने रहने के लिए दिखाना पड़ेगा। आपकी बात तो ठीक है लेकिन दर्शक तो आपके इस एप्रोच को एनडीटीवी के चरित्र से जोड़कर देखेगी। और फिर आपने ये कैसे मान लिया कि आप जो कुछ भी दिखाएंगे, हम उसे प्रोग्रेसिव मान लेंगे। हमें तो यही लगता है कि ये पाखंड साथ-साथ चल जाए तो गनीमत है, चैनल चल भी जाए तो आपकी आइडियोलॉजी तो पिट ही जाएगी, अब शायद आपको इसकी जरुरत न हो।॥हम तो मनोरंजन चैनल को लेकर अनाथ के अनाथ ही रह गए।\nएक्सचेंज ऑफर, बूढ़े मां-बाप जमा करो, नवजात शिशु ले जाओ\nPosted On 11:17 pm by विनीत कुमार |2comments\n....तो अभी तक आप अपने बूढ़े मां-बाप को गांव और बड़े भाई साहब के यहां से ले आए होगे। वो सब कुछ भी कर दिया होगा जिससे वो इलीट के मां-बाप जैसे दिखने लगे होंगे।...दिल्ली जैसे बड़े शहरों की आवोहवा में एडजेस्ट कर गए होंगे। अब आगे पढ़िए कि क्या करना है-\nआपके घर में आजकल एक नया चैनल आ रहा होगा- एनडीटीवी इमैजिन। आपकी माताजी को पता होगा क्योंकि वो रामायण भी दिखा रहा है। तो सुनिए...सात से आठ उसी चैनल पर एक प्रोग्राम आता है- नच ले वे विद सरोज खान। पूरा दिखा सकें तब तो सोने पे सुहागा हो जाए नहीं तो शुरुआत का कम से कम दस मिनट जरुर दिखाएं। आपको ऑफिस से लौटने में देर हो जाती है तो कोई बात नहीं, सुषमा तो तब तक स्कूल से आ जाती है, उसी को बोल दें। ये दस मिनट उनके लिए होता है जो डांस को रगड़कर तो नहीं सीख पाते लेकिन दस मिनट के अभ्यास से मोटा-मोटी स्टेप्स सीख जाते हैं।॥उतना कि देखकर लगे कि बंदे को डांस की समझ है। अच्छा, अपनी सरोज सीखाती भी वही सारे स्टेप्स हैं जो ऑनडिमांड होते हैं। मसलन मौजा-मौजा या फिर सलामे इश्क,इश्क,इश्क सलामें इश्क। अगर मा-बाबूजी ने इतना सीख लिया तो समझिए चारों धाम की चौखट पूरी हो गई।\nइतना सबकुछ हो जाने पर ऑफिसीयली तौर पर अपनी फैमिली को रॉक एन रॉल फैमिली घोषित कर दीजिए। आपको तो नाचना आता ही है, एक-दो घूंट गुर्दे की दवाई मिल गई तो अच्छा नाच ही लेंगे। सुषमा कत्थक में डिप्लोमा है ही और आरुशि को रेगुलर डांस क्लास में भेज ही रहे हो। इधर मां-बाबूजी का पैकेज तैयार हो ही गया है। बस अब आप हो गए तीन पीढियों की ऐसी फैमिली जिस पर खानदान को गर्व हो सकता है।\nअब आज से प्रत्येक शुक्रवार और शनिवार को जीटीवी ९ से दस बजे तक के लिए बैठ जाइए। आज आपके लिए पहला दिन होगा। आजसे आपको मिलेंगे अजय देवगण, काजोल और तनुजा। अजय और काजोल भारत के लिए सबसे बेजोड़ और आदर्श पति-पत्नी हैं। मेरे हिसाब से तो राम और सीता से भी ज्यादा बेजोड़ क्योंकि दोनों मिलकर फ्रीज और फोन बेचते हैं। कंधे से कंधा मिलाकर। राम की तरह नहीं कि वो कंदमूल लेने चले गए और इधर सीता के माथे गोबर से घर लीपने का काम पड़ गया। आपको मन है तो कह सकते हैं कि अजय भगवान राम से ज्यादा प्रोग्रेसिव है और इधर काजोल ने भी साबित कर दिया है कि वृद्ध पूंजीवाद की परवरिश बिना स्त्रियों के सहयोग के नहीं की जा सकती।....और जिन बूढ़े दर्शकों को उनके नाती-पोतों ने सोनी मैक्स से जबरदस्ती घसीटकर हंगामा, बिंदास और कार्टून नेटवर्क पर ला पटका है उन बुजुर्गों का खोया हुआ सम्मान ये जीटीवी वाले दिलाएंगे। तनुजा को लाएंगे और बुजुर्गों का मन एक बार फिर से हरा होगा, माताजी फिर तनुजा के सौन्दर्य से डाह करेगी और बहू की तरह ब्यूटी कॉन्सस हो जाएगी, फिर बूढ़े बाप का मन कहीं न भटकेगा और रात की कराह ओ मेरी सिद्धेश्वरी में तब्दील हो जाया करेंगे। ओल्ड एज एक बार फिर से गोल्ड एज में प्रवेश करेगा। बूढ़ी मां के प्रिंटेड ब्लॉउज के लिए एक बार फिर बाबूजी पार्टटाइम नौकरी के लिए जुगत भिड़ाने में लग जाएंगे, सुषमा को फिर राहत मिलेगी और मांजी भी सुषमा से कुमकुम नहीं मांगेगी, अपने पति की बूढ़ी कमायी से शिल्पा चार चांद लगाएगी।....इतना मजा, फायदा और बदलाव तो तब आएगा जब आपकी रॉक एन रॉल फैमिली महज दर्शक की हैसियत से जीटीवी को ९ से १० देखती है और अगर दीपासती माई की किरपा से प्रोग्राम में पार्टिसीपेट करने का मौका मिल गया तब तो आपके ये बूढ़े मां-बाप दो-चार ठुमके लगाकर ही चैनल से इतने पैसे दिलवा देंगे कि बड़ी होने पर आपकी आरुशि भी एयर हॉस्टेस, टीवी एंकर या फिर इवेंट मैनेजर बनकर नहीं कमा पाएगी और अगर तरक्की मिल भी गई तो बदनामी भी साथ लाएगी।\nइसलिए हे पाठकों, मेरी आपसे बस इतनी ही अपील है कि बूढ़े मां-बाप को दुरुस्त करके एनडीटीवी और जीटीवी की खुराक जरुर लगाएं, यकीन मानिए उनके मरझाए चेहरे पर रौनक फिर से लौट आएगी। ....और बाकी तो चैनल खुद साबित कर ही रहा है कि आपके बूढ़े मां-बाप भी आपको बना सकते हैं धन्ना सेठ। इसलिए ये कब काम आ जाएं आप भी नहीं जानते। हो सकता है कल को कोई एनजीओ ऑफर निकाल दे कि अपने बूढ़े मां-बाप को जमा कीजिए और जिनको लड़का-बच्चा नहीं हो रहा वो नवजात शिशु ले जाए, एक्सचेंज ऑफर\nआगे पढिए बदलते समाज में बुजुर्गों की हैसियत\nPosted On 10:52 pm by विनीत कुमार |4comments\nअब ये समय पत्नी को कोसने और उससे इस बात पर बहस करने का नहीं है कि तुम ही ने कहा था कि बाबूजी को गांव छोड़ आओ, खेती-बाडी का काम देखेंगे, यहां रहते हैं तो दिनभर मेरा दिमाग चाटते रहते हैं।...और न ही उससे ये कहने की है कि मां को तुमने बड़े भाई साहब के यहां भिजवा कर गलती कर दी। अब जो तत्काल आप कर सकते हैं वो ये कि आपके बूढ़े बाबूजी जहां कहीं भी हैं उन्हें तत्काल अपने घर ले आइए, ओल्डएज होम में रखा है तो कहिए कि6महीने तक हम अपने बाबूजी को अडॉप्ट करना चाहते हैं। गांव में है तो तुरन्त बलिया, बक्सर, जगदीशपुर, लहरिया सराय जहां कहीं भी भेजा है वहां की टिकट लीजिए। कन्फर्म नहीं मिलेगा, तत्काल में देखिए, नहीं तो मीडिया में हैं तो कुछ भिड़ाइए। माताजी को बड़े भाई साहब के यहां छोड़ रखा है तो वहां भी जाइए और कहिए कि सुषमा को आजकल मांजी की बहुत याद आती रहती है, पिछले चार साल से होली में मां के साथ नहीं है। भाई साहब बहू के मामले में टांग नहीं अड़ाएंगे, हां कर देगें। वैसे भी उनके पास बचा क्या है, बंटवारा तो पहले हो ही चुका है। बात रह गई घर के काम करने की तो आप बात न बने तो खोजकर एक आया भिजवा दीजिए, न हो तो अपने ही घर की। वैसे भी मांजी तो आ ही रहीं है, संभाल लेंगी। बस कोशिश कीजिएगा कि मां को दो-तीन घंटे का समय मिल जाए।\nइतना काम आप सप्ताह दिन के अंदर कर लीजिए।\nअब जब मां- बाबूजी आ जाएं तो बाबूजी को फैब इंडिया ले जाइए। चटक, झक-झक रंग के दो-तीन कुर्ते खरीद दें, खादिम या बाटा से एक बढ़िया चप्पल भी। मांजी को बाबा खड्गसिंह मार्ग के इम्पोरियम से दो-तीन ढ़ंग की हैंडलूम साडियां। अगर कहीं से लोन का जुगाड़ बन जाता है तो आप थोड़ा हल्का ही सही एक ब्रेसलेट खरीद दें। फसल बचाने के चक्कर में सब गंवा चुकी होंगी। कुल मिलाकर मां-बाबूजी का हुलिया इतना दुरुस्त कर दें कि लगने लगें कि वो आप ही के मां-बाबूजी हैं।...और आरुशि भी शान से कह सके कि ये मेरे ग्रैंड पा हैं।\nअब इतना हो जाने पर मां-बाबूजी को थोड़ी अंग्रेजी सिखाएं। ज्यादा नहीं,यू नो, आइ मीन, ओके, एक्चुअली, फक यार,थैंक्स, बट...ब्ला.ब्ला..। आप जानते हैं, सुषमा भी इसमें आपकी मदद करेगी। बाबूजी को थोड़ा सिविल सोसाइटी के मैनर्स सीखाएं। मसलन किसी के हाथ में झोला देखकर ये न पूछने लग जाएं-क्या ले जा रहे हो बेटा। रात में कोई बंदा लड़खड़कर चल रहा हो तो न पूछें-तबीयत तो ठीक है न बेटा। बेसमेंट में खेलते बच्चे से न पूछे कि आज तुम्हारी मम्मी ने कौन-सी सब्जी बनायी है। मां को सुषमा देख लेगी। वो भी अपार्टमेंट की महिलाओं से ज्यादा मिक्स-अप न हो जाए। किसी ने कह दिया कि मांजी आप तिलभोगे के लड्डू बनाती है और आप चल न दें बनाने के लिए। किसी के यहां साग टूंगने की कोई जरुरत नहीं है। बोलिए कि जब समय मिले तो कुछ क्लासिक नॉवेल पढ़े,कल्ट फिल्में देखे। इतना कुछ अगर आप मेहनत से कर देते हैं तो लगेगा नहीं कि आपके मां-बाबूजी गांव से हैं। बच्चे तो आपके हैं ही देहलाइट।...तो हो गई आपकी रॉक- एन रॉल फैमिली। अब कल बताता हूं कि आगे क्या करना है। तब तक आप भी दिमाग लगाइए कि मां-बाबूजी को इलीट बेटे का मां-बाबूजी दिखने के लिए क्या करना सही रहेगा।.....(क्रमश:)1\nPosted On 12:48 pm by विनीत कुमार |7comments\nअगर आप वाकई देश की महिलाओं के लिए कुछ करना चाहते हैं तो मेरी मानिए, कुछ मत कीजिए, उऩको उनके हाल पर छोड़ दीजिए। सड़ने दीजिए कचरों के बीच में, बिलखने दीजिए रोटी के एक टुकड़े के लिए, बनने दीजिए उसे पुरुष की हवस का चारा और करने दीजिए थानेदार को गंदे-गंदे सवाल। आप बस चुपचाप देखते-सुनते रहिए। वैसे भी जितने धक्के और रगड़ खाएगी, उतनी ही मजबूत होगी, समाज के सच को बेहतर तरीके से समझ पाएगी लेकिन प्लीज आप वो सब मत कीजिए जो उनके नाम पर आज कर रहे हैं।\n८ मार्च को महिला दिवस है, इसकी मुनादी मीडिया तीन-चार दिन पहले से ही कर रही है। आज तो कइयो ने चाबी बनाकर, भारत का नक्शा बनाकर बीच में कुमकुम लगाई हुई महिला की तस्वीर छापी है। तमाम अखबारों और चैनलों के ग्राफिक्स के बंदों ने रातभर खूब दिमाग लगाया है। देशभर के स्त्री विशेषज्ञों को जुटाया है। उन सफल महिलाओं की सूची बनाई है और अखबारों ने फोटो सहित छोटी-छोटी राय प्रकाशित की है।\nइधर दिल्ली महिला आयोग ने तो बकायदा मेला लगाया है जिसमें स्त्री और लड़की के हाथों से बनी चीजों की प्रदर्शनी लगायी है। मेरी कुछ दोस्त ने अपनी बुटिक और शोरुम बंद रखे हैं और घर पर ही कुछ करने का मन बनाया है। फोन करके कहा कि शाम को कहीं मत जाना। जोधा-अकबर अभी नहीं देखे हो न। एक को तो सुबह-सुबह ही उसके पति ने पर्ल सेट दिया है इस मौके पर। मेरे कुछ दोस्तों ने बताया कि अगर मूड बन गया तो आज छुट्टी ले लेंगे और खाना भी बाहर खाएंगे या फिर खुद ही कुछ ट्राय करेंगे लेकिन पत्नी को आजभर के लिए बख्श देंगे, हाथ जलाने नहीं देगें।\nमीडिया का महिला अभियान बहुत ही व्यवस्थित तरीके से शुरु होता है। कुछ दिन पहले वे ये खोजते हैं कि रिक्शा चलानेवाली पहली महिला कौन है और फिर पहाड़ पर चढ़नेवाली पहली महिला कौन है। और फिर इस तर्ज पर शुरु हो जाता है कि देश की पहली फलां...कौन... पहली फलां कौन.....। अखबार तो उससे सम्पर्क करके उनके संघर्ष की कहानी छाप देते हैं लेकिन चैनल के लिए काम थोड़ा बढ़ जाता है। वो उन तमाम महिलाओं से चैट की कोशिश करते हैं जिन-जिन के घर में चैनल की ओबी वैन पहुंच पाती है या फिर वो महिला खुद स्टूडियो तक आ जाए फिर दिनभर एक ही बात की रगड़ाई।\nजो चैनल सीधे-सीधे इस ट्रेंड में कूदना नहीं चाहते और उन्हे लगता है कि महिला दिवस के नाम पर ये सारे तामझाम बेकार हैं वो शहर के कोलाहल से थोड़ी दूर चले जाते हैं और फिर शुरु होता हैं पैकेज। आज हम दुनिया भर में महिला दिवस मना रहे हैं और देश का एक ऐसा भी हिस्सा है जहां की महिलाएं इसका मतलब नहीं जानतीं। अब भी शौच के लिए घर से तीन किलोमीटर चलकर जाती है, इसके लिए उन्हें सुबह चार बजे ही उठना पड़ता है। जीडीपी ९ प्रतिशत हो जाने के बाबजूद बेहाल हैं, दो जून की रोटी तक मय्यसर नहीं।...ऑडिएंस की नजर में सबसे बेहतर दिखने और लगने के लिए जी-जान लगाते एंकर-रिपोर्टर।\nविचारधारा के स्तर पर अगर बात होती है तो बहस की गुंजाइश भी बन सकती है कि इसे बनाओ, इसे मत मनाओ लेकिन अब तो इसमें बाजार भी शामिल है और सच कहें तो सबसे ज्यादा तरीके से सक्रिय है। वो बाजार जो विचारधारा और तर्कों पर नहीं खपत पर चलता है। इसलिए आपको जो मन में आए दिन और दिवस मनाइए इससे बाजार को कोई परेशानी नहीं है। जहां राधा-कृष्ण की जोड़ी बिक रही थी अब महिला दिवस के नाम पर लक्क्षीमाई की तस्वीर बिकती है तो क्या दिक्कत है, भंवरीदेवी का टैटो बिकती है तो वही बेचो।\nसारे बड़े मॉल में कुछ न कुछ इवेंट होगें। एक-दो साल और होने दीजिए, अभी कायदे से मार्केट की नजर इस पर गई नहीं है। नहीं तो महिला दिवस के सात दिन पहले से सात दिन बाद तक कूकर- कड़ाही, नॉनस्टिक पैन, फ्रीज, वॉशिंग मशीन और घर की तमाम चीजों पर छूट मिलने लगेंगे। स्टेफी महिला मैराथन कराएगा, अयूर हर्वल गांव में गोरापन के लिए शिविर लगाएगा।.....वो सब कुछ होगा, कराया जाएगा जिससे देश की महिलाओं और महिला दिवस के नाम पर अच्छी-खासी खरीदारी की जा सके। अभी गिफ्ट और कार्ड की कम्पनियों का ढंग से कूदना बाकी है।\n......इधर सरकारी कोशिशें भी तेज है। इस दिन बड़ी-बड़ी घोषनाएं करो, देश की बेटियों के पक्ष में, गर्भवती होने पर राहत की बात करो, उनसे कहो कि तुम चटाई बनाओ, बाजार हम देंगे। घर में मसाला पीसो, पैकिंग करके बेचने की व्यवस्था हम कर देंगे। दो-चार पुल महिला के नाम पर बना दो। वो सब कुछ करो जिससे लगे कि पितृसत्तात्मक समाज में महिला के लिए भी पूरा स्पेस है। ऐसा महौल तैयार करो कि महिलाएं सूचना अधिकार को लेकर सवाल न करे, विवाह संस्था पर उंगली न उठाए, कचहरी जाने की बात न करे, थानेदार के भद्दे-भद्दे कमेंट पर भी न लजाए और बनी रहे।.....८ मार्च को खूब मौजा-मौजा कर दो, सालभर असर रहेगा। वैसे भी भारतीय जनमानस उत्सवधर्मी माहौल का कायल रहा है। आप इसका वास्तविक संदर्भ न भी बताएंगे तो भी.........


KBC 12 में तीसरी करोड़पति बनीं अनूपा दास, क्या7करोड़ जीत पाएंगी यह कंटेस्टेंट - Anupa Das became the third millionaire in KBC 12 will this contest be able to win7crores– News18 Hindi\nकेबीसी कंटेस्टेंट अनूपा दास के साथ अमिताभ बच्चन. (Photo: https://www.instagram.com/sonytvofficial/)\nLast Updated : November 22, 2020, 21:30 IST\nमुंबई. केबीसी के 12वें (KBC 12) सीजन में अब तक दो महिलाएं एक करोड़ रुपए जीत चुकी हैं. अब केबीसी 12 खत्म होने की तरफ बढ़ रहा है, तब उसे एक और करोड़पति मिलने वाला है. केबीसी में बस्तर की रहने वालीं कंटेस्टेंट अनूपा दास (Anupa Das) एक करोड़ रुपए जीतने वाली हैं. 15 प्रश्नों का सही जवाब देकर वे एक करोड़ रुपया जीतने वाली हैं.\nअब अमिताभ बच्चन (Amitabh Bachchan) इस सीजन में तीसरी बार7करोड़ का जैकपॉट वाला सवाल अनूपा दास से पूछेंगे. शो के मेकर्स ने जो प्रोमो जारी किया है, उससे क्लियर नहीं हो रहा है कि अब अनूपा7करोड़ जीत पाएंगी या नहीं. केबीबी के 12वें सीजन में अभी तक किसी कंटेस्टेंट ने जैकपॉट प्रश्न का सही जवाब नहीं दिया है, इसलिए केबीसी के दर्शक यह जानना चाहते हैं कि अनूपा7करोड़ के सवाल का जवाब दे पाएंगी या नहीं.\nमेकर्स ने शनिवार को जो प्रोमो जारी किया है, उसमें अनूपा यह कह रही हैं कि जीते हुए पैसे से वे अपनी मां के कैंसर का इलाज करवाएंगी. उन्होंने बताया कि उनकी मां को थर्ड स्टेज का कैंसर है. अनूपा बस यही चाहती हैं कि उनकी मां फिर से स्वस्थ हो जाएं. खुशी की बात यह है कि केबीसी 12 में वे इतनी रकम जीत चुकी हैं, जिसमें वे अपनी मां का बेहतर इलाज करा लेंगे. इलाज कराने के बाद भी उनके पास बहुत सारा पैसा बच भी जाएगा.\nआपको बता दें कि6साल पहले भी केबीसी नरूला ब्रदर्स ने7करोड़ रुपए जीतकर इतिहास बना दिया था. नरूला ब्रदर्स ने भी यही कहा था कि उन्हें अपनी मां के कैंसर का इलाज करवाना था. केबीसी के इस 12वें सीजन में सबसे पहले नाजिया नसीम ने एक करोड़ रुपए जीता था. खुद को फेमिनिस्ट कह रही नाजिया ने सभी प्रश्नों का सही जवाब दिया था. अमिताभ बच्चन उनके सवालों के जवाब सुनकर बहुत प्रभावित हो गए थे. इस सीजन की दूसरी करोड़पति भी एक महिला हैं, उनका नाम मोहिता शर्मा है. वे आईपीएस ऑफिसर हैं.\nAmitabh bachchan KBC 2020


शरीर की कमजोर नसों को मजबूत बना देंगे ये5फूड्स, आज ही करें डाइट में शामिल\nHomeHealthशरीर की कमजोर नसों को मजबूत बना देंगे ये5फूड्स, आज ही करें डाइट में शामिल\nकल्याण आयुर्वेद - हमारा शरीर कई तरह के नसें और धमनियों से मिलकर बनता है. शरीर में मौजूद यह धमनिया और नसे हृदय से शरीर के ऊतकों तक खून को आगे और पीछे ले जाने के लिए जिम्मेदार होता है. यही वजह है कि एक स्वस्थ शरीर के लिए बॉडी के दूसरे पार्ट की तरह ही रक्त वाहिकाओं का ख्याल रखना भी बहुत जरूरी होता है. हेल्थ एक्सपर्ट कहते हैं कि स्वस्थ रक्त वाहिकाएं नरम और लचीली होती है. जिससे रक्त आसानी से प्रवाहित होता है. आज के इस पोस्ट में हम आपको इन्हें मजबूत बनाने का तरीका बताएंगे.\nअगर नसों के स्वास्थ्य पर ध्यान ना दिया जाए, तो इनमें गंदगी जमा हो सकती है. जिससे इनके कमजोर और अस्वस्थ होने का खतरा बढ़ जाता है. कई बार नसों के मोटे या सख्त होने से हार्ट अटैक और स्ट्रोक का जोखिम बढ़ जाता है. एक्सपर्ट कहते हैं की नसों और रक्त वाहिकाओं को स्वस्थ रखने के लिए आपको फिजिकल रूप से एक्टिव रहना बहुत जरूरी है. साथ ही एक हेल्थी डाइट फॉलो करती चाहिए.\nनसों को मजबूत बनाने वाले फूड -\n1.फाइबर रिच फूड्स -\nफाइबर से भरपूर चीजों का सेवन करने से कोलेस्ट्रॉल में सुधार करने में मदद मिलती है. कोलेस्ट्रॉल धमनियों से खराब होने का सबसे बड़ा कारण है. आप अपने भोजन में रिफाइंड की जगह साबुत अनाज का सेवन करें और नमकीन चिप्स या मीठी कैंडी के बजाय फलों और सब्जियों को स्नैक्स के रूप में खाएं.\n2.हरे पत्तेदार सब्जियाँ का सेवन -\nहरी पत्तेदार साग रक्त वाहिकाओं के लिए बहुत ही फायदेमंद माने जाते हैं. एक्सपर्ट कहते हैं कि अगर आप अपने खान-पान में अलग-अलग रंग के फल और सब्जियां शामिल करते हैं, तो यह आपके नसों के स्वास्थ्य को बढ़ावा देते हैं. साथ में बायोफ्लेवोनॉयड्स फाइटोन्यूट्रिएंट्स पाए जाते हैं, जो ब्लड सरकुलेशन में सुधार करता है. इसके साथ ही इनमें ओमेगा3फैटी एसिड पाया जाता है, जो नसों को मजबूत बनाने में मदद करता है.\n3.लाल मिर्च और हल्दी का सेवन करें -\nनसों को मजबूत बनाने में मसाले भी आपकी मदद करते हैं. हल्दी में एंटी इन्फ्लेमेटरी गुण पाए जाते हैं, जो धमनियों को सख्त होने से रोकने में मदद करते हैं. वही लाल मिर्च सरकुलेशन को उत्तेजित करते हैं और आपके रक्त प्रवाह को बनाए रखने और स्वस्थ परिसंचरण में सहायता करने में मदद करते हैं.\n4.कम मात्रा में खाएं नमक -\nअगर आप नसों को हेल्दी रखना चाहते हैं, तो सोडियम की मात्रा को कम करना बहुत जरूरी है. हेल्थ एक्सपर्ट कहते हैं कि नसों के स्वास्थ्य को बनाए रखने के लिए खाने में सोडियम के लेवल को कंट्रोल करना जरूरी है. इसके लिए आप प्रोसेस्ड या पहले से पैक किए गए भोजन से बचें. क्योंकि इनमें सोडियम अधिक मात्रा में होता है. इस बात का विशेष ध्यान रखें कि डिब्बाबंद या पैक्ड फूड खरीदने से पहले उसमें सोडियम की मात्रा को जरूर जान लें.\n5.पानी का सेवन करें -\nहेल्दी रहने के लिए पानी पीना बहुत ही जरूरी है. शरीर में लगभग 93% पानी ही होता है. आपको नसो के स्वस्थ रखने के लिए 1 दिन में कम से कम 8 गिलास पानी जरूर पीना चाहिए. इससे शरीर को अधिक समय तक काम नहीं करना पड़ता है.


August 17, 2021 Author: dipak\nनमस्कार दोस्तों । आज हम आपको सपने में सौंफ देखना कैसा होता है इसकी जानकारी हिंदी में बताने वाले हैं । दोस्तों सौंफ को अंग्रेजी में फेनल सीड्स कहा जाता है । दोस्तों सौंफ पाचन शक्ति के लिए लाभदायक माना गया है । सौंफ का सेवन करने से वजन काबू में हो सकता है । सौंफ का त्वचा के लिए उपचार लाभदायक माना गया है ।\nदोस्तों स्वप्न शास्त्र अनुसार हम जो सपने में अच्छे या बुरे सपने देखते हैं वह हमारी जीवन से जुड़ा होता है । सपने हमें वह बताते हैं कि भविष्य में हमारे साथ कुछ अच्छी या बुरी घटना घटने वाली है । जिसकी जानकारी हमें नहीं होती । दोस्तों आपको इन रहस्यों की गहराई को समझना होगा । और हो सके तो इन रहस्य के पीछे का सच पता चलते ही आप अपना भविष्य सुधार ले ।\nसौंफ का स्वप्न फल शुभ या अशुभ : Seeing Fennel Seeds in Dreams in Hindi :\nदोस्तों सौंफ का स्वप्न फल शुभ माना गया है । लेकिन यह सपना आप कौन सी अवस्था में देखते हैं उस पर निर्भर करता है कि आपका सौंफ देखने का सपना शुभ है या अशुभ।\nसपने में सौंफ देखना इन हिंदी : Sapne mein Sauf Dekhna Matlab :\nदोस्तों ज्योतिष शास्त्र अनुसार सपने में सौंफ देखने की व्याख्या शुभ माना जाता है । यह ख्वाब दर्शाता है कि भविष्य में आपकी अच्छी सेहत बनी रहेगी । थोड़ी कठिनाइयां आएंगी सेहत से जुड़ी लेकिन आपके अच्छे खानपान से वह बीमारी दूर हो जाएगी । आपको यह बात से खुश होना चाहिए ।\nसपने में सौंफ खरीदना : Sapne mein Sauf Kharidna :\nदोस्तों ज्योतिष शास्त्र अनुसार सपने में सौंफ खरीदना शुभ माना जाता है । यह सपना सूचित करता है कि भविष्य में आपके लिए प्रॉपर्टी का लेनदेन शुभ साबित होगा । इस प्रॉपर्टी पर आप कोई भी अच्छा सा नया कार्य आरंभ कर सकते हैं । जिससे आपको प्रॉफिट होगा ।\nसपने में सौंफ बेचना : Sapne mein Sauf Bechna :\nदोस्तों स्वप्न शास्त्र अनुसार सपने में सौंफ बेचना शुभ माना गया है । यह सपना दर्शाता है कि भूतकाल में खानदानी प्रॉपर्टी का भाव जो कम था ।भविष्य में वही प्रॉपर्टी का भाव आसमान को छू लेगा । आप यह प्रॉपर्टी किसी विदेशी कंपनी को किराए पर दे सकते हैं। जिसका भाड़ा आपको अच्छा मिल सकता है।\nसपने में सौंफ खाना : Sapne mein Sauf Khate Dekhna :\nदोस्तों ड्रीम एस्ट्रोलॉजी अनुसार सपने में सौंफ खाना शुभ माना जाता है । यह सपना संकेत देता है कि आने वाले दिनों में आपके घर में खुशियों हरी-भरी होंगी । घर में उमंग का माहौल होगा । यह खुशखबरी आपके घर में किसी के नए सदस्य के आने की होगी । आपको यह बात से खुश होना चाहिए।\nसपने में सौंफ पीसना : Sapne mein Sauf Pisna :\nदोस्तों ज्योतिष शास्त्र अनुसार सपने में सौंफ पीसना अशुभ माना जाता है । यह सपना घर में बटवारे का इशारा करता है । यह सपना दर्शाता है कि भविष्य में आपके सगे संबंधी और आपके परिवार के बीच बटवारा हो सकता है । जिसके चलते पैसे और प्रॉपर्टी को लेकर झगड़ा बढ़ सकता है।\nसौंफ का जूस बनाना : Sapne mein Sauf ka Juice Banana :\nदोस्तों स्वप्न शास्त्र अनुसार सपने में सौंफ का जूस बनाना शुभ माना जाता है । यह सपना सूचित करता है कि आने वाले दिनों में आपके नए कार्य का शुभारंभ हो सकता है । यह कार्य में आपके परिवार जन आपके साथ होंगे । उनके सहायक से ही आपका यह कार्य आगे बढ़ेगा।\nसपने में सौंफ का जूस पीना : Sapne mein Sauf ka Juice Pina :\nदोस्तों ज्योतिष शास्त्र अनुसार सपने में सौंफ का जूस पीना शुभ माना गया है ।यह सपना दर्शाता है कि भविष्य में आपको तरक्की की ऊंचाई प्राप्त होगी । आप जो कार्य निष्ठा से करेंगे वही कार्य आपके सफल होंगे । और वही आपको धन प्राप्ति की ओर लेकर जा सकते हैं।\nसपने में सौंफ उगाना : Sapne mein Sauf Ugana:\nदोस्तों सपने में सौंफ उगाना शुभ संकेत की ओर इशारा करता है । यह ख्वाब दर्शाता है कि भविष्य में आपको धन की प्राप्ति हो सकती है । लेकिन यह धन की प्राप्ति धीरे-धीरे से होगी । यह धन के लिए आपको बहुत से पापड़ बेलने पड़ सकते हैं। आपको धन प्राप्ति के लिए थोड़ी धीरज और थोड़ा संयम रखना पड़ेगा। धीरज रखने से आपको पक्का धन की प्राप्ति होगी।\nसौंफ का पेड़ देखना : Seeing Fennel Seeds Plant in Dream :\nदोस्तों ज्योतिष शास्त्र अनुसार सपने में सौंफ का पेड़ देखना शुभ संकेत किया है इशारा करता है । यह सपना सूचित करता है कि आने वाले दिनों में आपके और आपके परिवार के बीच के तनाव मिटने वाले हैं। और आपके बीच का रिश्ता मजबूत हो जाएगा। आपके घर में फिर से खुशियों की चहक होगी।\nसपने में सौंफ के बीज देखना : Sapne mein Sauf ke Beej Dekhna :\nदोस्तों स्वप्न शास्त्र अनुसार सपने में सौंफ के बीज देखना शुभ माना गया है । यह सपना संकेत देता है कि आने वाले दिनों में आप और आपका पार्टनर समाज के प्रति अच्छा काम कर सकते हैं । जिसके चलते समाज का भला होगा । समाज के चलते हैं हमारे देश का विकास हो सकता है। आपको यह विकास से खुश होना चाहिए ।\nसौंफ को पानी में डालना : Sapne mein Sauf ko Pani mein Dalna :\nदोस्तों ज्योतिष शास्त्र अनुसार सपने में सौंफ को पानी में डालना अशुभ संकेत की ओर इशारा करता है । यह सपना दर्शाता है कि भविष्य में आपको आपके नजदीकी लोग से धोखा मिल सकता है । हो सकता है आपके नजदीकी लोग आपकी प्रॉपर्टी को हड़प ले । एसे में आपको अपनों से सतर्क रहना चाहिए |\nसपने में खराब सौंफ देखना : Sapne mein Kharab Sauf dekhna :\nदोस्तों स्वप्न शास्त्र अनुसार सपने में खराब सौंफ देखना अशुभ माना जाता है । सपना सूचित करता है कि आने वाले दिनों में आपको कोई बुरी खबर मिल सकती है । जिसके चलते हैं आप नाराज हो सकते हैं । यह बुरी खबर आपके परिवार से जुड़ी हो सकती है । इस परिस्थिति में आपके परिवार जनों को सावधानी से रहना पड़ेगा ।\nPrevious: सपने में सरसों देखना मतलब क्या है ? Sapne Mein Mustard Dekhna\nNext: सपने में कद्दू देखना मतलब क्या है ? Sapne Mein Kaddu Dekhna


गोरखपुर में यहां पर आधार कार्ड लेकर जाएंं और मुफ्त में टीका लगवाएं\nतीसरे चरण में 60 वर्ष से ऊपर के सभी लोगों तथा 45 से 59 वर्ष के बीच के बीमार लोगों को टीका लगाया जा रहा है। पंजीकरण के लिए कोविन पोर्टल पोर्टल आरोग्य सेतु एप पर सुविधा दे दी गई है।\nSatish Chand ShuklaWed, 03 Mar 2021 07:29 PM (IST)\nगोरखपुर, जेएनएन। तीसरे चरण में आम जन का कोविड टीकाकरण बुधवार को तीन बूथों पर शुरू हो गया है। जिला अस्पताल, जिला महिला अस्पताल व बाबा राघव दास मेडिकल कालेज में सौ-सौ लोगों को शाम तक टीका लगाने का लक्ष्य रखा गया है। हर बूथ पर सुरक्षा के मुकम्मल इंतजाम हैं। हर जगह वैक्सीन व इमरजेंसी दवाओं की किट पर्याप्त मात्रा में भेज दी गई है। लक्ष्य से अधिक लोग पहुंचे तो उन्हें भी टीका लगाया जाएगा।\nतीसरे चरण में 60 वर्ष से ऊपर के सभी लोगों तथा 45 से 59 वर्ष के बीच के बीमार लोगों को टीका लगाया जा रहा है। पंजीकरण के लिए कोविन पोर्टल पोर्टल आरोग्य सेतु एप पर सुविधा दे दी गई है। बिना पंजीकरण कराए भी लोग यदि बूथों पर पहुंचे तो उनका आधार कार्ड देखकर तत्काल पंजीकरण किया जाएगा और टीका लगा दिया जाएगा। बीमार लोगों को आधार कार्ड के साथ डाक्टर का पर्चा भी लेकर जाना होगा। सुबह 10 बजे टीकाकरण शुरू हुआ है। स्वेच्छा से लोग पहुंच रहे हैं और टीका लगवा रहे हैं। अभी तक किसी की तबीयत खराब होने की सूचना नहीं है।\nजिला अस्पताल में सीएमओ डा. सुधाकर पांडेय, जिला प्रतिरक्षण अधिकारी डा. एनके पांडेय ने निरीक्षण कर वैक्सीनेटर को निर्देश दिया कि जो भी आधार कार्ड लेकर आए, उसे टीका लगा दिया जाएगा। टीकाकरण के बाद उन्हें 30 मिनट आब्जर्वेशन कक्ष में रखा जाए। साथ ही उन्हें रिपोर्ट कार्ड प्रदान किया जाए जिसपर वैक्सीन का नाम व दूसरी डोज की तिथि लिखी हो। जिला महिला अस्पताल में प्रमुख चिकित्सा अधीक्षक डा. माला कुमारी सिन्हा व बाबा राघव दास मेडिकल कालेज में प्राचार्य डा. गणेश कुमार ने निरीक्षण किया। सीएमओ डा. सुधाकर पांडेय का कहना है कि तीन बूथों पर टीकाकरण चल रहा है। जिला अस्पताल, जिला महिला अस्पताल व बाबा राघव दास मेडिकल कालेज में हर कार्य दिवस पर टीकाकरण किया जाएगा।


विदेश राज्य मंत्री एमजे अकबर पर लगे यौन उत्पीड़न के आरोप, सुषमा ने साधी चुप्पी union minister mj akbar accused of sexual harassment in metoo – News18 हिंदी\n#MeToo: केंद्रीय मंत्री एमजे अकबर पर लगे यौन उत्पीड़न के आरोप, सुषमा ने साधी चुप्पी\n'द टेलिग्राफ', 'एशियन एज' और 'द संडे गार्डियन' जैसे प्रतिष्ठित अखबारों के संपादक रह चुके एमजे अकबर फिलहाल बीजेपी की ओर से राज्यसभा के सदस्य हैं.\nजर्नलिस्ट प्रिया रमानी ने पिछले साल मैग्ज़ीन के लिए एक स्टोरी में बिना उनका नाम लिए उस गलत व्यवहार के बारे में लिखा था. अब उन्होंने एक ट्वीट के ज़रिए एमजे अकबर का नाम लिखकर उन पर आरोप लगाए हैं.\nLast Updated : October 09, 2018, 19:54 IST\nस्किन टू स्‍किन टच के बिना भी लागू होगा पॉक्‍सो एक्‍ट- SC का बड़ा फैसला\nयौन शोषण के खिलाफ शुरू हुआ #MeToo कैंपेन लगातार जोर पकड़ता जा रहा है. कई महिलाएं मनोरंजन और मीडिया जगत में हुए यौन शोषण से जुड़े अपने अनुभव लगातार साझा कर रही हैं. पिछले कुछ सालों में कथित यौन शोषण का शिकार बनीं महिलाओं ने अपने कथित गुनहगारों के नाम सार्वजनिक किए, जिसके बाद से सोशल मीडिया पर ऐसे नामों की बाढ़ सी आ गई है.\nइसी कड़ी में विदेश राज्यमंत्री एमजे अकबर का नाम भी सामने आ रहा है. एमजे अकबर पर कम से कम चार महिलाओं ने यौन शोषण का आरोप लगाया है. सबसे पहले इस क्रम में जर्नलिस्ट प्रिया रमानी ने पिछले साल मैग्ज़ीन के लिए एक स्टोरी में बिना उनका नाम लिए उस गलत व्यवहार के बारे में लिखा था. अब उन्होंने एक ट्वीट के ज़रिए अकबर का नाम लिखकर उन पर आरोप लगाए हैं.\nउनके खिलाफ ये आरोप तब सामने आए जब पत्रकारिता, स्टैंडअप कॉमेडी सर्किट और मनोरंजन उद्योग से जुड़े पुरुषों के खिलाफ सोशल मीडिया पर यौन दुर्व्यवहार से जुड़ी पोस्ट्स की सीरीज़ सामने आई.\nअपने आर्टिकल में रमानी ने लिखा था कि ‘अकबर फोन पर अश्लील बातें करने, मैसेज करने, भद्दे कॉम्प्लीमेंट्स देने और न को न समझने में माहिर हैं.’ कैसे चुटकी काटना है, मारना है, रगड़ना और पकड़कर हमला करना है.’ बोलने की आपको वह कीमत चुकानी पड़ती है जिसे अदा करने के लिए शायद बहुत सी महिलाएं तैयार नहीं होतीं.\nवह विस्तार में लिखती हैं कि कैसे अकबर ने उन्हें असहज महसूस कराया था. उन्होंने कहा कि 43 साल के अकबर ने 23 वर्ष की उम्र में उन्हें दक्षिण मुंबई के अपने आलीशान होटल में नौकरी के इंटरव्यू के लिए उन्हें बुलाया था. रमानी ने आरोप लगाया कि होटल की लॉबी में मिलने के बजाय अकबर ने रमानी को अपने कमरे में मिलने के लिए बुलाया और उन्हें ड्रिंक ऑफर की.\nहालांकि, उन्होंने मना कर दिया फिर भी अकबर ने वोदका पीकर उनके लिए पुराने गाने गाए और रमानी से करीब बैठने के लिए कहा.\nफिलहाल, एमजे अकबर ने इस पर कोई प्रतिक्रिया नहीं दी है. वह इस वक्त नाइजीरिया में हैं. रमानी के इस आरोप के बाद कई अन्य महिला पत्रकारों ने भी अपनी आपबीती बताई है. शुमा राहा नाम की एक महिला पत्रकार लिखती हैं कि 1995 में जब अकबर एशियन ऐज के संपादक थे तब उन्होंने कोलकाता के ताज बंगाल होटल के एक कमरे में उन्हें इंटरव्यू के लिए बुलाया.\nउन्होंने कहा कि अकबर ने कुछ भी नहीं किया, लेकिन ‘एक होटल के कमरे में एक बिस्तर पर बैठकर हुए एक इंटरव्यू के बाद उसी शाम को पीने के लिए निमंत्रण बेहद ही असहज करने वाला था’. इन सबके बाद शुमा ने जॉब ऑफर को ठुकरा दिया.\nएक अन्य पत्रकार प्रेरणा सिंह बिंद्रा लिखती हैं कि जब उन्होंने मिडनाइट एडिशन को रद्द कर दिया, तब अकबर ने उन्हें काम के बारे में बात करने के लिए अपने होटल के कमरे में बुलाया था. प्रेरणा का आरोप है कि उनके न करने के बाद उन्होंने उनकी वर्किंग लाइफ बर्बाद कर दी.\nकई अन्य लोगों ने इसी ट्वीट थ्रेड में बताया कि अकबर पर लगे इस तरह के अलग-अलग आरोपों से उन्हें कोई हैरानी नहीं है.\nफिलहाल, विदेश मंत्रालय ने इन आरोपों को लेकर कोई स्टेटमेंट जारी नहीं किया है. जब महिला पत्रकारों ने विदेश मंत्री सुषमा स्वराज से जवाब मांगा कि क्या वह अकबर पर लगे आरोपों की आंतरिक जांच कराएंगी तो उन्होंने इस पर कोई जवाब नहीं दिया.\nTags: Me Too, Ministry of External Affairs, Sexual Abuse, Sexual violence, Sushma swaraj


सहेलियां - हिंदी विवेक\nPost author:वैशाली कुलकर्णी\n“आजकल की मांएं लड़कियों को सिर पर चढ़ा रखती हैं… वे भी कुछ पूछना हो तो मां से ही पूछती हैं, सास से नहीं। मां भी बेटी की घर गृहस्थी में टांग अड़ाती है। मियां-बीवी में, सास -बहू के रिश्ते में इगो आड़े आता है। इससे रिश्ते हद तक बिगड़ जाते हैं।”\n(चबूतरे पर उषा जी बैठी है। अपनी सहेलियों की राह देख रही है।)\nउषाजी- (स्वगत) छह बज गए, अबतक किसी का अतापता नहीं। ज्यादा देर तक बैठा भी नहीं जा सकता। ‘प्रिया’ को लेने इनको जाना पड़ेगा। प्रिया -अशोक जल्दी घर आ गए तो मैं अकेली क्या क्या करुंगी? शाम का नाश्ता, रसोई सब गड़बड़।\nमंगला जी का ठीक है-मियां-बीबी दोनों अकेले रहते हैं। चिंता नहीं किसी बात की। बच्चे भी पास ही रहते हैं।\nसुजाता को उसकी रसोई का घमण्ड है। उसकी बेटी अमेरिका में है न! मियां- बीबी दोनों गए थे, बेटी के परस अमेरिका । क्या-क्या लेकर आए थे। हमें बुलाया था देखने को।\nशांताजी की हालत अच्छी नहीं, अकेली ही रहती है। छह महीने पहले उनके पति कार-दुर्घटना के शिकार हुए। शांताजी अब थोड़ी-थोड़ी संभल रही हैं।\nमुक्ता सबसे अजीब है। शादी हुई तब से महेश के साथ उसकी पटती नहीं थी। डिवोर्स ले लिया। अब मजे से घूमती है। दोस्तों के साथ ट्रेक के लिए जाती है, होटल में जाती है। आजकल किसी लड़के साथ घूमते हुए दिखाई देती है। क्या रिश्ता रखती है उससे, राम जाने! परसो ही बता रही थी कि फिर से शादी न करेगी। कहती थी ‘दूध का जला छाछ भी फूंक-फूंक कर पीता है।’\nमुक्ता- नो प्रॉब्लेम… इतना कमाते किसलिए है? काफी तनख्वाह मिलती है, सो खर्च करते हैं।\nमुक्ता- मेरी बुजूर्ग सहेलियो! मैंने अपने पैसे का निवेश व्यवस्थित रूप से किया है। शेयर, यूनिट ट्रस्ट, मशहूर कंपनियों के शेयर भी खरीदे हैं। फिक्र की कोई बात नहीं। बुढ़ापे का भी ठीक ही इंतजाम किया है। बीमार हो गई तो मेडिक्लेम की पॉलिसी भी ली है। सो डोन्ट वरी। मेरी चिंता छोड़ दीजिए।\nशातांजी- मेरे सगे संबंधियों ने मुझ से आंखें फेर लीं। तुम से कोई रिश्ता नहीं, फिर भी तुमने मदद की, मेरे सोसायटी वालों ने मेरी मदद की, इसलिए मैं संभल गई हूं। तुम सब का एहसान मैं कैसे चुकाऊंगी?\nमंगलाजी-फिर वही बात, ऐसा मत कहिए। हम आपकी सच्ची पड़ोसनें हैं न? क्यों उषा जी, मुक्ता?\nउषाजी- हम खुशी में एक दूसरे के साथ थे- फिर दुःख में नहीं हो सकते क्या? अब यह विषय आगे नहीं।\nउषाजी- तुम्हारा कहा सच है मुक्ता! वह समय अलग था। अब मिक्सर, फूड प्रोसेसर, मायक्रोवोवन आ गया है। होली आ जाने पर पुरणपोली (महाराष्ट्र का विशेष मीठा व्यंजन) बनती थी। सिल-लोढ़े पर दाल पीसनी पड़ती। चटनी भी सिल-लोढ़े पर पीस कर ही बनाते थे। सींगदाना भी ओरवली में मूसल से कूटते थे। त्यौहार पर कामवाली बाई नहीं आती थी। कपड़े भी हाथ से धोते, बर्तन मांजते। तब वॉशिंंग मशीन थोड़े न थी। बहुत मेहनत करनी पड़ती थी।\nउषाजी- हां, और पूरा घर भी लिपना पड़ता था। फर्श टाइल्स थोड़े ही थे। गोबर लाकर पूरा लिपना पड़ता। पानी में गोबर पानी में घोल कर आंगन में सिंचना पड़ता। रंगोली भी बनानी पड़ती थी।\nमंगलाजी- चैत्र शुध्द प्रतिपदा से घर के सामने ‘चैत्रगंडा’ बनाया जाता था। उसमें विशिष्ट प्रकार से रंगोली बनाने की प्रथा है। ये चित्र दीवार पर गेरू से बनाते हैं या जमीन पर रंगोली बनाई जाती है। चौसट आकृतियां बना कर उसमें दो गौरी (देवी) पाटा, श्रीचक्र, पंखा, सूर्य, चंद्र, तारे, पद्म, गदा, गोपद्म, माना लक्ष्मी के दो पैर, स्वस्तिक, कलश,ध्वज, त्रिशूल, धनुष्य, तीर, डमरु, कंघी, कुमकुम की डिबिया, शीशा, प्रवेश द्वार, तुलसी बिरवा, श्रीफल, बिल्वदल, अष्टदल, करघा (मराठी-माग) कछुआ, हाथी, बंंदनवार, पलना, नागयुग्म शृंखला, ऊँ, श्री इत्यादी शुभचिह्न बनाए जाते हैं। इसके बारे में और जानकारी फिर कभी दूंगी।\nशातांजी- दीवाली में हम ‘आकाशदीप‘ घर में बनाते थे। मैंने अपनी संस्था में आकाशदीप बनाना सिखाया है। अपनी सोसायटी में वही लगाएंगे। हम बड़ी-बड़ी रंगोली भी बनाते थे। पैरों से ‘किरट’ (एक प्रकार का छोटा फल) तोड़ते थे। घर में सब को तेल उबटन लगाते, खुशबूदार साबुन से नहाते थे। दीवाली के मौके पर बनाई जाने वाली मिठाई सब एक साथ खाते थे।\nउषाजी- ‘भोंड़ले’ के गीतों में ससुराल वालों की निंदा की जाती थी और मायके वालों की तारीफ होती थी।\nमुक्ता- बाप रे फिर आपने क्या किया?\nशांताजी- क्या करती? सिफर्र् सहती रहती थी? प्रतिकार करने की हिम्मत नहीं थी।\nउषाजी- शांता जी, अब पिछली बातों को भूल जाइये। हम सब हैं ना? फिर आप अकेली कैसी?\nमुक्ता- हालात ने मुझे ऐसा बना दिया। मां और पिता ने मेरे लिए अचछा लड़का चुना। मंदार दिखने में तो अचछा था, पर स्वभाव से हठी। बात-बात पर मुझे तुच्छ समझता। मेरी कमाई उसकी कमाई के बराबर थी, बड़ा अहंकारी स्वभाव था उसका। सोशल पार्टियों के नाम से शराब पीने लगा, व्यसनाधीन हुआ। न ऑफिस जाता, न ही काम का ध्यान रखता। मुझे तो लगता था कि शायद उसका किसी लड़की के साथ अफेयर चलता था। हमारी शादी से पहले ही उसकी एक दोस्त थी। वह इस दोस्ती में बहुत आगे निकल गया था। मेरे भी दोस्त थे, सहेलियां थीं पर दोस्ती में कहीं खोट नही। अंत में मेरे बरदाश्त करने की हद हो गई। छोड़ दिया मैंने उसे, आपस का वैचारिक मेलजोल बिल्कुल नहीं था। ओ ऽऽऽ सॉरी मैं भी कहां से कहां पहुंच गई।\nमुक्ता-जैसा आप सोचती है, वैसा मेरे बारे में नहीं हुआ। मेरी मां और पिता ने निर्णय मुझ पर सौंपा था। शराब पीकर घर आने के बाद जब उसने मुझ पर हाथ उठाया तब मैंने उसका हाथ पकड़ लिया। सांझ होने तक वह घर छोड़ दिया। मां ने भी यह निर्णय स्वीकार कर लिया। नहीं चाहिए वें यादें। अब हम सकारात्मक विचार करने की सोचें। आप के कहेनुसार घरगृहस्थी बसाना-सब कुछ अपनी इच्छानुसार थोड़े ही न मिलता है। उस नए आदमी में भी दोष तो होंगे न, मुझ में भी हैं।


मासूमियत से भरी फिल्म- हामिद news in hindi\nमासूमियत से भरी फिल्म- हामिद\nप्रेषित समय :13:12:50 PM / Fri, Mar 15th, 2019\nनिर्देशक ऐजाज खान की फिल्म‘‘हामिद’’ मूलतः अमीन भट्ट लिखित कश्मीरी नाटक‘‘फोन नंबर 786’’ पर आधारित है. जिसमें मासूम हामिद अपने भोलेपन के साथ ही अल्लाह व चमत्कार में यकीन करता है. मासूम हामिद जिस भोलेपन से अल्लाह व कश्मीर के मुद्दों को लेकर सवाल करता है, वह सवाल विचलित करते हैं. वह कश्मीर में चल रहे संघर्ष की पृष्ठभूमि में बचपन की मासूमियत और विश्वास की उपचार शक्ति का ‘‘हामिद’’ में बेहतरीन चित्रण है.\nकहानी- सात साल के हामिद (ताल्हा अरशद रेहशी) की है. यह स्कूल में पढ़ने वाला मासूम बच्चा अपने माता इशरत (रसिका दुग्गल) और पिता रहमत (सुमीत कौल) का लाड़ला है. वह अपने बेटे को अल्लाह और दुनिया से जुड़ी अच्छी-अच्छी सीख देता है. एक रात बेटे हामिद की सेल लाने की जिद को पूरा करने के लिए रहमत घर से निकलता है और फिर वापस नहीं आता. उस हादसे के बाद हामिद की जिंदगी हमेशा के लिए बदल जाती है. इशरत बेटे और खुद को भूलकर शौहर की खोज में लग जाती है. हामिद को पता चलता है कि उसका अब्बू अल्लाह के पास है और अब वह अल्लाह से अपने पिता को वापस लाने की जुगत लगाने लगता है. तभी उसे ये भी बताया जाता है कि 786 अल्लाह का नंबर है. अब हामिद को अल्लाह मियां से बात करके अपने अब्बू को वापस लाने की बात करनी है. हामिद जब अपनी बाल बुद्धि के बल पर किसी तरह उस नंबर को दस डिजिट में बदलकर अल्लाह को कॉन्टैक्ट करता है, तो वह नंबर सीआरपीएफ के जवान अभय (विकास कुमार) को लग जाता है. आगे क्या होता है जानने के लिए आपको फिल्म देखनी होगी.\nनिर्देशक एजाज खान की यह तीसरी फिल्म है और हामिद के बहाने वे नाटकीय व डार्क हुए बगैर कश्मीर के उन मुद्दों को दर्शाते हैं, जो हमसे अछूते नहीं हैं. उन्होंने सेना और कश्मीरियों का टकराव,अलगाववादियों द्वारा मासूमों और किशोरों को आजादी और अल्लाह के नाम पर बरगलाना, कश्मीर के गुमशुदा लोगों का सुराग मिलना, घर के मर्दों का गायब हो जाने के बाद बीवियों और बच्चों का अकेले रह जाने का दर्द, सेना के जवान द्वारा कश्मीरी परिवार के लिए पैदा हुई सहानुभूति को गलत अर्थ में लेना, परिवार से दूर सीआरपीएफ जवानों का फ्रस्ट्रेशन जैसी कई मुद्दों को बहुत ही संवेदनशीलता से छुआ है.


In 82 days, 2.41 lakh people got vaccinated, neither synergy between departments nor people could tell the benefits of Corona vaccine. | 82 दिन में 2.41 लाख लोगों ने लगवाई वैक्सीन, न विभागों के बीच तालमेल और न ही लोगों को कोरोना टीके के फायदे बता पाए - Dainik Bhaskar\nIn 82 Days, 2.41 Lakh People Got Vaccinated, Neither Synergy Between Departments Nor People Could Tell The Benefits Of Corona Vaccine.\nटीकाडरण:82 दिन में 2.41 लाख लोगों ने लगवाई वैक्सीन, न विभागों के बीच तालमेल और न ही लोगों को कोरोना टीके के फायदे बता पाए\nअप्रैल में कोरोना बेकाबू हो रहा है। चिंताजनक स्थिति ये है कि जिले में पिछले पांच दिन में हर राेज 20 से ज्यादा पॉजिटिव रोगी मिल रहे हैं। नित मिलने वाले पॉजिटिव व एक्टिव केसों की संख्या बढ़ रही है। दूसरी तरफ जिले में टीकाकरण की रफ्तार धीमी है। टीकाकरण शुरू होने के बाद 82 दिन में महज 241184 लोगों को ही टीकाकरण हो पाया है।\n45 साल से अधिक आयु के हिसाब से अभी तक 1.92 प्रतिशत लोगों का ही कोरोना वैक्सीन का टीकाकरण हुआ है। जिला प्रदेश में चौथे स्थान पर है। गुरुवार को जिले में 26 नए कोरोना रोगी मिले। एक्टिव कोरोना रोगियों की संख्या भी 262 हो चुकी है।\n1. सभी फ्रंट लाइन वर्कर कवर नहीं: अभी तक कोरोना फ्रंट लाइन वर्कर यानी स्वास्थ्य कार्यकर्ता भी कवर नहीं हुए हैं। जिले में 16 हजार स्वास्थ्य कार्यकर्ताओं का पंजीयन किया गया था। कोविन एप की रिपोर्ट के अनुसार अभी तक 13835 को ही पहली डोज लगी है।\n2. तालमेल का अभाव: विभिन्न विभागों में तालमेल का अभाव रहा है। इसी वजह से ज्यादा लोगों को कवर नहीं किया जा सका। ग्राम स्तरीय कोर ग्रुप स्तर पर ज्यादा काम नहीं हो पा रहा। पिछले दिनों अधिकारियों के निरीक्षण में कई जगह ग्राम स्तरीय कोर ग्रुप के अध्यक्ष गायब मिले थे।\n3. अपेक्षित प्रचार प्रसार नहीं: टीकाकरण अभियान का अपेक्षित प्रचार-प्रसार नहीं हो रहा। ग्रामीण स्तर पर जन जागरण अभियान कमजोर है। जागरूकता के अभाव में लोग ज्यादा संख्या में प्रेरित नहीं हो पा रहे। इससे भी अब आबादी का बड़ा हिस्सा टीकाकरण केंद्रों तक नहीं पहुंच पा रहा।\nएक दिन में 16838 को लगी डोज\nगुरुवार को कोरोना टीकाकरण की 16383 लाेगों को डाेज लगी। आरसीएचओ डॉ. एचएस बराड़ के अनुसार जिले में 14022 को पहली और 2361 लोगों को दूसरी डोज लगी। जिले में 211 सेंटर्स पर टीकाकरण हुआ। शुक्रवार को टीकाकरण बढ़ाने के लिए सेंटर्स की संख्या बढ़ाकर 229 कर दी जाएगी।\nटीकाकरण की रफ्तार देखें तो प्रदेश में जैसलमेर को 45 वर्ष से अधिक आयु वर्ग की आबादी को कवर करने में सबसे आगे है। यहां 2.26 प्रतिशत आबादी का टीकाकरण हुआ है। बारां में 2.16, डूंगरपुर में 1.92 प्रतिशत और चौथे पायदान पर श्रीगंगानगर जिले में 1.92 प्रतिशत आबादी का टीकाकरण हाे पाया है।\nजिले में टीकाकरण कम है। इसका जायजा लेने के लिए शुक्रवार को स्वास्थ्य निदेशालय से प्रदेश स्तरीय टीम श्रीगंगानगर पहुंच रही है। इसमें डॉ. मनीषा चौधरी, डॉ. रोमिल सिंह और यूनिसेफ के प्रतिनिधि शंशाक पाठक शामिल हैं। डॉ. रोमिल सिंह के अनुसार श्रीगंगानगर जिले में टीकाकरण काफी कम है।\nजैतसर: वार्ड 14 का एक युवक व गांव 1 जीबी के बुजुर्ग पॉजिटिव मिला है।\nरावलामंडी। एक डीओएल में युवक तथा वार्ड7में एक महिला पॉजिटिव।


कांग्रेस ने पूछा PM मोदी पर सवाल,हमारे जवान किसके क्षेत्र में शहीद हुए?\nचीनी सेना से खूनी संघर्ष के दौरान लद्दाख के गलवान में भारत के 20 जवान शहीद हो गए. इस खबर से पूरे देश में गुस्सा है और विपक्षी पार्टियां भी इस मुद्दे पर सरकार को घेरने का प्रयास कर रही हैं. अब जवानों की शहादत पर कांग्रेस पार्टी की भी प्रतिक्रिया आई है. कांग्रेस ने ट्वीट कर केंद्र सरकार को घेरने की कोशिश की है.\nप्रधानमंत्री नरेंद्र मोदी ने शुक्रवार को सर्वदलीय बैठक के बाद कहा था कि न तो कोई हमारी सीमा में घुसा हुआ है और न ही हमारी कोई पोस्ट किसी दूसरे के कब्जे में है. लद्दाख में हमारे 20 जांबाज शहीद हुए, लेकिन जिन्होंने भारत माता की तरफ आंख उठाकर देखा था, उन्हें वो सबक सिखाकर गए.


भारत सरकार स्वास्थ्य मंत्रालय की एडवाइजरी जारी, चीन की यात्रा पर जाने वाले भारतीय अभी करे परहेज – IHRC 24×7\nHome/India/भारत सरकार स्वास्थ्य मंत्रालय की एडवाइजरी जारी, चीन की यात्रा पर जाने वाले भारतीय अभी करे परहेज\nभारत सरकार स्वास्थ्य मंत्रालय की एडवाइजरी जारी, चीन की यात्रा पर जाने वाले भारतीय अभी करे परहेज\nRavindra Nagar Send an email February 3, 2020\nनई दिल्ली I चीन में कोरोना वायरस का कहर जारी है. कोरोना वायरस की वजह से अब तक 300 से ज्यादा मौतों के मामले सामने आ चुके हैं. इसके मद्देनजन भारत सरकार ने अपने नागिरकों के लिए चीन जाने को लेकर नई ट्रेवल एडवाइजरी जारी की है. इसमें भारतीय नागरिकों से चीन की यात्रा करने से परहेज करने को कहा गया है.\nअसल में, कोरोना वायरस के संभावित खतरों के मद्देनजर कैबिनेट सेक्रेटरी ने रविवार को एक उच्च स्तरीय बैठक बुलाई थी. इस बैठक में स्वास्थ्य विभाग, गृह विभाग, नागरिक उड्डयन विभाग, हेल्थ रिसर्च और एनडीआरएफ विभाग के अधिकारी शामिल हुए थे. कैबिनेट सेक्रेट्री की अगुवाई में यह 6वीं बैठक हुई है.\nस्वास्थ्य मंत्रालय ने अपने नए ट्रैवल एडवाइजरी में कहा है कि भारतीय चीन की यात्रा करने से बचें. अगर यात्रा करनी पड़े तो चीन से लौटने के बाद उन्हें अलग रखा जा सकता है. अगर कोई 15 जनवरी 2020 से चीन यात्रा पर गया है या लौटा है, तो उसे अलग रखा जा सकता है.\nवहीं गृह मंत्रालय की ओर से जारी एडवाइजरी के मुताबिक ई-वीजा पर चीन में रहने वाले अन्य देशों के नागरिकों की भारत की यात्रा को अस्थायी रूप से निलंबित कर दिया गया है.\nवुहान में फंसे सभी भारतीय लौटे\nइसी बीच रविवार को ही 330 यात्रियों का एक दल जिसमें7मालदीव के नागरिक भी शामिल हैं, भारत लौटा है. 300 यात्रियों को आईटीबीपी के छावला स्थित कैंप में रखा गया है और 30 यात्रियों को मानेसर के आर्मी कैंप में रखा गया है. उनकी निगरानी की जा रही है.\nअंतिम संस्कार करने पर चीन में रोक\nचीन में कोरोना वायरस महामारी बनकर सामने आया है. चीन ने रविवार को कोरोना वायरस को फैलने से रोकने के लिए इस बीमारी से मरने वालों को दफनाने, जलाने या अंतिम संस्कार करने पर रोक लगा दी है. इसी बीच हुनान प्रांत में बर्ड फ्लू फैलने की आशंका जताई जा रही है. कोरोना वायरस से चीन में अब तक 304 लोगों की मौत हो चुकी है.\nचीन में राष्ट्रीय स्वास्थ्य आयोग, नागरिक मामले मंत्रालय और जन सुरक्षा मंत्रालय द्वारा जारी दिशानिर्देश के अनुसार, शवों का अंतिम संस्कार उनके स्थान के नजदीक ही शवदाह गृहों में किया जाना चाहिए, उन्हें एक क्षेत्र से दूसरे क्षेत्र में नहीं ले जाया जा सकता और उन्हें दफना कर या अन्य साधनों से संरक्षित नहीं किया जा सकता.\nकोरोना वायरस से निपटने की हो रही है कोशिश\nचीन में बर्ड फ्लू का खतरा ऐसे समय सामने आया है, जब पहले से ही लगातार कोरोना वायरस से निपटने की पुरजोर कोशिश की जा रही है. चीन में अबतक इस वायरस से 14,380 लोग प्रभावित हो चुके हैं. एच5एन1 फ्लू वायरस को कोबर्ड फ्लू भी कहा जाता है. पक्षियों में इससे सांस लेने की गंभीर बीमारी पैदा हो जाती है और यह इंसानों के लिए भी संक्रामक है.\nदिल्ली चुनाव में आज प्रधानमंत्री नरेंद्र मोदी की हुंकार, कड़कड़डूमा के सीबीडी ग्राउंड में करेंगे रैली\nराशिफल, 03 फरवरी: जानिए अपना आज का राशिफल